text:
Lisud na gyud ang atong panahon karon, Bay. Ti-aw mo, kaniadto ang bayranan sa among tubig dili ra molapas og usa ka libo. Pero sa miaging duha ka semana, miabot og tolo ka libo! Pastilan, Bay. Nagduda mi nga basin dunay buslot sa among mga tubo sa tubig kay bisan palong ang tanan namong mga gripo sa balay, kusog man gihapon ang dagan sa metro.
Nahinumdum lang ko’s binuang sa akong amigo kaniadto. Nanawag siya sa balay usa niana ka adlaw nga wala magpaila nga siya. Nagpaila hinuon siya nga taga-MCWD kuno siya ug nangutana, “Ser, palihug kuno ko’g tan-aw kung nagdagan pa ba ang inyong metro sa tubig.” Kay lagi, opisyal man kuno siya sa MC, midali-dali ko’g dagan paingon sa eskina diin nahimutang ang among metro sa tubig. Mibalik ko dayon aron motubag niya, “Oo, Ser, nagdagan man ang among metro, kusog kaayo.” Ang amaw nakong amigo miingon, “Ser, palihug ko’g gukod.”
Busa, Bay, nakahukom mi nga ipa-repipe na lang ang among tubo sa tubig. Gitahasan namo ang among silingan nga plumber nga mao’y mobuhat sa pag-repipe. Pastilan, Bay, mibungat man sad og labor fee nga usa ka libo! Pero, miuyon na lang pud mi, kay dinalian man sab. Mao kadto nga gisugdan na nila pag-repipe. Apan sa dihang hapit na unta sila mahuman og repipe, nabatyagan nila nga kulang diay ang tubo nga ilang napalit. Bay, ikaduha na karon nga adlaw nga gi-uhaw ang among mga gripo.
Pastilan ning naanad lagi sa dinato nga pagpuyo (pa-rich-rich pero diay to, dukot ang kinaon). Naanad ra man gud ko, Bay, nga moliso lang sa gripo ug mo-agas dayon ang tubig. Apan karon, napugos gyud ko’g sag-ob og tubig gikan sa poso sa among silingan. Dili man unta nako plano nga mag-body-building, apan naahat na lang gyud ko, Bay.
Hinaut pa ugma mahuman na og repipe ang among mga tubo. Sa pagkakaron, mopahuway una ko, Bay, kay gipamaulan ang akong mga bukton. Tulo gud to ka dagkong baril ang akong napuno og tubig ganina. Ako pa’y nagbomba sa poso, ako pa gyu’y nag-alsa sa balde latas sa dalan paingon sa among balay.
Bay, sa sunod, magpahimo na lang mi’g poso para dili na mi magsalig sa tubig sa MCWD.


c: text/html

text:
Thursday, May 31, 2012
Friday of the 8th Week in Ordinary Time (Year B)
Marcos 11:11-26. Unsa man ang makasuko sa Ginoo? Ang ebanghelyo karon naghatag og duha ka ilhanan. Una, sa iyang pagtunglo sa kahoy'ng igera gipakita ni Jesus nga dili siya malipay kon ang iyang mga binuhat dili mamunga. Sama sa kahoy'ng igera, kita giasahan usab sa Ginoo nga mamungag daghang maayong buhat para sa kaayohan sa katawhan. Ikaduha, sa iyang paglimpyo sa Templo gipakita usab ni Jesus nga siya dili mahimuot kon ang pagsimba ug pag-ampo pagaubanan og daotang binuhatan. Sa atong pagsimba, siguradohon nato nga wala kita magpahimulos, mamintaha, o magbuhat og bisan unsang binuang sa isigkatawo. Sa atong pag-ampo, kinahanglan nga wala kitay pagdumot ni kang bisan kinsa man.
Wednesday, May 30, 2012
Visitation of Mary (Year B)
Lukas 1:39-56. Nganong saulogon man nato isip piyesta sa Simbahan ang pagduaw ni Maria kang Isabel nga iyang paryenti? Si Maria nagdali pag-adto sa Judea dili aron magbakasyon kondili aron sa pag-ayuda kang Isabel nga nagsabak sa tigulang nga pangedaron. Ang maong pagduaw dili sayon tungod kay si Maria nagsabak usab ug ang Judea medyo layo gikan sa Nazaret. Apan wala baliha ni Maria ang iyang kalisod tungod kay nasayod siya nga ang iyang paryenti mas naglisod pa kay kaniya. Kining maong ehemplo magdasig kanato sa pagduaw og higala o silingan nga nanginahanglan og tabang. Sama sa gihimo ni Maria, ang atong pagbisita maoy usa ka buhat sa gugma ug pakighiusa sa malisod nga kahimtang sa uban.
Wednesday of the 8th Week in Ordinary Time (Year B)
Marcos 10:32-45. Unsa man ang mga nag-unang ambisyon sa atong kinabuhi? Daghan kanato mangandoy nga mahimong inila o dako sa katilingban. Aron sa pagkab-ot niini, maninguha kita nga ma-edukar, maadunahan, ug magamhanan. Wala may daotan niini, basta lamang pagaubanan kini og saktong gawi ug tumong. Ang atong edukasyon, bahandi, ug gahum sa katilingban dili unta makapahimo natong mapahitas-on ug mapahimuslanon. Hinoon, angay kini natong gamiton sa pag-alagad ug pagtabang sa uban. Kay sa giingon na ni Jesus, “Kon usa kaninyo buot madakong tawo, kinahanglan nga mag-alagad siya sa tanan.” Sa mata sa Ginoo, ang pinakadungganon mao ang tawo nga mapaubsanon ug maalagaron.
Tuesday, May 29, 2012
Tuesday of the 8th Week in Ordinary Time (Year B)
Marcos 10:28-31. Unsa may mapaabot sa usa ka tawo nga maghimo og sakripisyo sa ngalan ni Cristo? Ang pagbuhat og maayo tungod lang sa premyo dili sakto. Magbuhat kita og maayo tungod kay nasayod kita nga kini maoy angayan, dili tungod kay nagpaabot kitang premyohan. Apan, kon kagustohan sa Dios nga kita gantihan, nganong ato man siyang balibaran? Sa ebanghelyo si Jesus mipasalig nga ang tawo nga andam mobiya sa panimalay ug panginabuhian tungod kaniya ug sa Maayong Balita iyang balosan sa gatosan ka pilo. Gawas sa mga grasya nga madawat ning kalibotana, maiya pa gayod ang kinabuhing dayon. Hinaot unta nga ang kamanggihatagon sa Dios magdasig kanato sa pagbuhat sa Iyang kabubut-on.
Monday, May 28, 2012
Monday of the 8th Week in Ordinary Time (Year B)
Marcos 10:17-27. Daotan ba ang paghupot og salapi o kalibotanong bahandi? Lisod tubagon kining pangutanaha. Apan kini ang labing siguro: Ang tanang bahandi Iya sa Ginoo; gihatag Niya kini sa tawo aron gamiton sa maayong paagi. Ang mga gasa sa Dios angay nga pagaambitan, dili pahimuslan sa usa o pipila ka tawo lamang. Nganong lisod man sa usa ka dato ang pagsulod sa Gingharian sa Dios? Adunay panultihon nga nag-ingon, “Wealth is like salt water. The more you drink of it, the thirstier you become.” Ang bahandi dali makapahimong laog ug ulipon sa tawo. Kon ang bahandi makapalayo kanato sa Ginoo ug sa isigkatawo, dili na kini maayo. Kon dili nato kini mabiyaan, dili kita makasulod sa Gingharian.
Sunday, May 27, 2012
Pentecost Sunday (B)
Juan 20:19-23. Unsa man ang papel sa Espiritu Santo diha sa atong kinabuhi? Sa Pentekostes kita gipasaligan sa Dios dili lamang sa Iyang makanunayong presensya kondili usab sa kusog ug kaalam nga magagikan sa Espiritu Santo. Diha kang Cristo atong nadawat ang misyon sa pagsangyaw sa gugma sa Dios pinaagi sa pulong ug buhat ngadto sa tibuok kalibotan. Ato kining buhaton sa matag adlaw diha sa atong pagpuyo ug pagtrabaho uban sa isigkatawo. Ang paghigugmaay, pagtinabangay, ug pagpinasayloay maoy mga bililhong bahin sa atong misyon diha sa Simbahan ug sa nagbagang katilingban. Dili kini sayon, apan kaya natong buhaton tungod sa Espiritu Santo nga maoy maghatag kanato og inspirasyon.
Saturday, May 26, 2012
Pentecost Sunday (Year B)
Acts 2:1-11; 1 Cor 12:3-7, 12-13; Jn 20:19-23
Usa sa mga dagkong pangilin nga saulogon sa mga Hudiyo mao ang Pentekostes. Ang pulong “pentekostes” nagpasabut og singkwenta (50). Gitawag ang maong pyesta og Pentekostes tungod kay kini saulogon 50 ka adlaw human ang pangilin sa Pagsaylo. Sa sinugdan, ang pyesta sa Pentekostes gipahinungod sa pagpasalamat sa Dios tungod sa usa ka maayong ani. Sa kaulahian, nahimo kining kahigayonan sa paghandum sa duha ka dagkong kasabutan nga gihimo sa Ginoo ug sa katawhan sa Israel. Ang una mao ang kasabutan tali sa Dios ug ni Noe nga nahitabo 50 ka adlaw human ang dakong baha. Ug ang ikaduha mao ang kasabutan sa Dios ug ni Moises nga nahitabo 50 ka adlaw human sa pagbiya sa mga Israelita sa Ehipto.
Ang Pentekostes nahatagan og bag-ong kahulogan diha ni Cristo. Sa wala pa mosaka sa langit ang Nabanhaw'ng Ginoo, iyang gipasidan-an ang mga tinun-an sa dili una pagbiya sa Jerusalem ug sa pagpangandam sa pag-abut sa ipadala nga Espiritu sa Dios (Buhat 1:3). Diha sa unang pagbasa, atong nasayran nga natuman kining maong panagna 50 ka adlaw human sa pagkabanhaw ni Cristo. Ang Espiritu Santo mikunsad sama sa makusog nga hangin ug sama sa dila sa kalayo ngadto sa mga apostoles, nga niadtong higayona nagpundok uban kang Maria sa usa ka lawak aron mag-ampo. Human madawat ang Espiritu Santo, ang mga tinun-an nagsugod dayon sa pagsangyaw sa Pulong sa Dios ginamit ang lainlaing pinulongan nga nasabtan sa tanang naminaw kanila. Ang misteryo sa Pentekostes giisip nga maoy adlaw'ng natawhan sa Simbahan tungod kay mao man kini ang sinugdanan sa iyang pagtuman sa misyon nga gibilin ni Cristo, ang iyang pangulo.
Ang Pentekostes magpahinumdum kanato sa kinaiyahan sa atong Simbahan ug sa mga hagit nga gihatag kanato isip katawhan sa Dios.
Una sa tanan, kita gipahinumduman nga ang Simbahan tinuod nga Katoliko (pasabut, para sa tibuok kalibutan) ug misyonero. Mao kini ang kabubut-on ni Cristo: “Lakaw ug panudlo kamo sa tanang kanasoran. Bunyagi sila sa ngalan sa Amahan ug sa Anak ug sa Espiritu Santo; ug tudloi sila sa pagtuman sa akong gisugo” (Mt 28:19-20). Kini nagpasabut nga ang Simbahan adunay tahas sa pagpaila ni Cristo ug sa pagsangyaw sa iyang gugma ngadto sa mga tawo sa tanang suok sa kalibutan. Ug tungod niini, ang Simbahan wala mohunong sa pagpadala og mga misyonero (pari, relihiyoso, ug mga laygo) sa mga lugar nga wala pa makaila ni Cristo ug wala pa makadungog sa Maayong Balita. Kita, nga nabunyagan isip Kristiyanos, giawhag nga manginlabot niining maong misyon pinaagi sa atong aktibo nga pag-apil niini, o kaha pinaagi sa pag-ampo ug paghatag og suporta (salapi ug moral) sa mga misyonero.
Dugang pa niini, kita gipahinumduman nga ang Simbahan gimugna sa “buhing” katawhan sa Dios. Ang binunyagan nga dili aktibo o walay pagpakabana dili angay'ng tawgon nga Kristiyano. Kining matanga sa tawo dili makalipay sa Dios tungod kay wala niya gamita ang iyang mga gasa o talento para sa kaayohan sa Lawas ni Cristo. Ang bantugang magwawali nga si Fulton Sheen maoy nag-ingon: “Even though we are God's chosen people, we often behave more like God's frozen people.” Sa kanunay, kita nagmagahi sa paglihok ug sa pagtabang sa atong mga kaigsoonan diha sa Simbahan. Ang tinuod nga Kristiyano manginlabut gayud sa kinabuhi sa Simbahan ug magpaambit sa iyang panahon, talento ug bahandi alang sa kaayohan sa tanang katawhan.
Ang Espiritu Santo mao ang Presensya sa Dios diha sa Simbahan. Siya mao ang katumanan sa giingon ni Cristo: “Ako magauban kaninyo kanunay hangtud sa kahangturan”. Pangayoon ta Kaniya ang mga grasya nga atong gikinahanglan sa matag adlaw ug ang kadasig sa paggamit sa maong mga gasa alang sa kalamboan sa tibuok Lawas ni Cristo.
Saturday of the 7th Week of Easter (Year B)
Juan 21:20-25. Angay ba kitang masina sa kahimtang sa uban? Diha sa ebanghelyo, si Pedro nangutana kang Jesus kon unsay mahitabo sa tinun-an nga iyang pinalangga. Sa wala pa kini mahitabo, gipanagna ni Jesus ang umaabot nga kasakit nga masinati ni Pedro. Labing siguro nakapangutana si Pedro, “Ako lang ba diay ang pagasakiton Ginoo? Siya diay?” Apan giingna siya ni Jesus, “Kon tugotan ko siyang mabuhi hangtod sa akong pagbalik, unsa may labot mo niini. Sunod kanako.” Atong masabtan sa mga pulong ni Jesus nga dili siya buot nga masina kita sa usag-usa. Ang tanan anaa sa kamot sa Ginoo. Siya maoy labing nasayod unsa ang maayo para kanato. Ang atong papel mao ang pagsunod sa iyang panig-ingnan.
Friday, May 25, 2012
Friday of the 7th Week of Easter (Year B)
Juan 21:15-19. Unsaon man nato pagpakita ang atong gugma sa Ginoo? Kada adlaw atong mapabati sa Dios ang atong gugma pinaagi sa pagdayeg ug pagpasalamat Kaniya diha sa atong mga pag-ampo ug pagsimba. Mahimo usab nato kini pinaagi sa atong pagtuman sa Iyang mga kasugoan. Sa ebanghelyo karon gipangutana ni Jesus si Pedro kon kini nahigugma ba kaniya. Ang tubag ni Pedro, “Oo, Ginoo, gihigugma ko ikaw.” Ug miingon si Jesus, “Atimana ang akong mga karnero.” Atong masabtan dinhi nga ang gugma sa Dios mapakita usab nato diha sa atong pag-amping sa Iyang katawhan. Ato kining mahimo pinaagi sa atong matinud-anong pagpangalagad sa isigkatawo, ilabina sa mga kabos, nga maoy duol kaayo sa kasingkasing sa Dios.
Thursday, May 24, 2012
Thursday of the 7th Week of Easter (Year B)
Juan 17:20-26. Sa unsa mang paagiha kita nagkahiusa? Adunay mga tawo nga magkahiusa diha sa bisyo, sama sa pag-inum, pagpanugal, ug pangbabae. Ang uban magkahiusa sa pagpanglibak, pagpanikas, pagpangawat, ug pagpamaligya og druga. Dili kini maayo. Diha sa ebanghelyo si Jesus nag-ampo nga kita nga iyang mga sumusunod magkahiusa sama nga siya ug ang iyang Amahan nahiusa sa gugma. Ang gugma maoy maghimo sa pagkahiusa nga positibong birtud. Nindot kaayo kon kita magkahiusa sa atong pagtoo sa Dios, sa pagbantay sa kalinaw, sa pagsulbad sa kapobrehon, sa pagpalig-on sa pamilya, sa pag-amping sa kinaiyahan, ug uban pa. Kini nga matang sa panaghiusa ang atong gikinahanglan karon.
Wednesday, May 23, 2012
Wednesday of the 7th Week of Easter (Year B)
Juan 17:11b-19. Unsa may unod sa atong mga pag-ampo? Diha sa pag-ampo daghan kanato mangayo sa Ginoo sa personal nga mga kagustohan. Dili man kini sayop, apan magbantay kita tungod kay bisan sa pag-ampo kita mahimong laog. Ang ebanghelyo naghatag kanato og usa ka maayong panig-ingnan sa pag-ampo. Si Cristo nag-ampo ngadto sa Dios Amahan dili para sa iyang kaugalingong panginahanglan kondili para sa kaayohan sa iyang mga tinun-an. Gihangyo niya ang Amahan nga ubanan niya kanunay ang mga tinun-an, ug nga bantayan sila batok sa tanang kadaot dinhi sa kalibotan. Kini magdasig kanato sa pag-ampo dili lamang para sa atong kaayohan kondili para sa kalamboan sa silingan ug sa bagang katilingban.
Monday, May 21, 2012
Tuesday of the 7th Week of Easter (Year B)
Juan 17:1-11a. Kinsa man ang tawo nga angay'ng pasidunggan? Para sa kalibotan, ang tawo nga adunahan, inila, ug gamhanan maoy angay'ng daygon sa katilingban. Apan dili ingon niini ang panglantaw sa Dios. Atong masabtan sa pag-ampo ni Cristo diha sa ebanghelyo nga ang kahimayaan makab-ot pinaagi sa pagsunod sa kabubut-on sa Dios. Siya mismo nagtuman sa gipabuhat kaniya sa Langitnong Amahan, ug tungod niini ang iyang Amahan nagpasidungog kaniya. Angay nato kining sabton aron dili na kita magsigi'g pangita sa bahandi, dungog ug gahum. Mas maayo pa nga atong gamiton ang atong panahon, talento ug kusog sa pagtuman sa mga sugo sa Ginoo. Pinaagi niini, maato ang pasidungog didto sa Langit.
Sunday, May 20, 2012
Monday of the 7th Week of Easter (Year B)
Juan 16:29-33. Unsa man ang maghatag kanato og kabalaka? Ang "pagkabalaka" usa ka maayong tilimad-on tungod kay kini nagpasabot nga kita nagpakabana. Pananglitan, mabalaka kita kon ang atong kabataan wala mahiuli sa balay; maguol kita kon mawad-an kita og trabaho; o kaha, mabalisa kita kon adunay mga tawo nga atong napasakitan. Apan, dili tanang pagkabalaka makatabang kanato. Usahay mabalaka kita sa mga butang nga kalibotanon kaayo. Magsige kitag kaguol kon unsay bisti nga isul-ob, kon kanus-a madato, o kon unsaon pagpabilin nga maanyag. Ang kabalaka nga ingon niini dili dalaygon tungod kay naghunahuna ra sa kaugalingon. Mahisama unta kita ni Cristo nga manggihunahunaon sa kaayohan sa isigkaingon.
Ascension Sunday (Year B)
Marcos 16:15-20. Unsa may atong misyon sa kinabuhi? Aron ang tawo maningkamot ug makakita og kahulogan sa kinabuhi, kinahanglan makasabot siya sa iyang misyon ning kalibotan. Diha kang Cristo, atong nasayran nga ania kita ning kalibotan dili aron magpalabig inum, sugal, pangbabae, o pangitag kwarta, kondili aron sa pagpaambit sa gugma sa Ginoo ngadto sa isigkatawo. Sa iyang ministeryo publiko, atong nasabtan ang matang ug ang kadako sa gugma sa Dios para sa matag tawo. Sa iyang Pagsaka sa Langit, gibilin niya kanato ang misyon sa pagsangyaw ning maong gugma ngadto sa atong isigkaingon pinaagi sa pulong ug buhat. Busa, kon gusto kitang magmalipayon, atong sugdan pagtuman ang atong misyon karon.
Saturday, May 19, 2012
Ascension Sunday (Year B)
Acts 1:1-11; Eph 1:17-23 or 4:1-13; Mk 16:15-20
Sa Balaang Kasulatan, adunay nagkadaiyang detalye mahitungod sa Pagsaka sa Langit sa atong Ginoong Jesu-Cristo. Pananglitan, diha sa ebanghelyo ni San Lucas (24:36-49) ug sa Buhat sa mga Apostoles (1:6-8), giasoy nga ang Pagsaka sa Langit nahitabo didto sa Jerusalem. Apan sa mga ebanghelyo ni San Mateo (28:16-20) ug Marcos (16:14-15), ang maong misteryo nahitabo didto sa lungsod sa Galilea. Sa kang Lucas ug sa Buhat sa mga Apostoles, ang Pagsaka nahitabo kwarenta ka adlaw human sa Pagkabanhaw, usa ka detalye nga wala hisgoti sa kang Mateo ug Marcos.
Atong hinumduman nga ang Bibliya dili libro sa kasaysayan kondili mga linamdagang sulat nga nagdala og mga relihiyosong kamaturoran. Haloyo sa kalainan sa ilang pag-asoy mahitungod sa Pagsaka sa Langit ni Jesus, ang mga magsusulat nagkahiusa sa pagpadayag sa mensahe mahitungod sa dakong misyon nga gibilin sa Ginoo ngadto sa iyang mga sumusunod:
“Madawat ninyo ang gahum kon mokunsad na ang Espiritu Santo. Mahimo kamong akong mga saksi sa Jerusalem, sa tibuok Juda ug Samaria, hangtod gani sa kinatumyan sa kalibotan” (Buhat 1:8).
“Lakaw kamo ug panudlo sa tibuok kalibutan. Bunyagi sila sa ngalan sa Amahan ug sa Anak ug sa Espiritu Santo; ug tudloi sa agtuman sa akong gisugo” (Mateo 28:19-20).
“Panlakaw mo sa tibuok kalibutan ug isangyaw ang maayong balita sa tanang binuhat” (Marcos 16:15).
Ang tahas nga gibilin ni Cristo mao ang pagsangyaw sa ebanghelyo mahitungod sa dakong gugma sa Dios ngadto sa tibuok kalibutan. Kining maong misyon gisangon dili lang sa mga pari ug mga relihiyoso kondili kanatong tanan nga mga binunyagan. Kita magsangyaw sa gugma sa Dios ngadto sa tanang katawhan pinaagi sa atong mga pulong ug mga buhat.
Unsa man ang mas sayon – pagsaksi sa pulong o sa buhat? Depende tingali kini sa kapasidad sa tawo. Apan, adunay Ingles nga panultihon nga nagkanayon, “Action speaks louder than voice.” Nga sa ato pa, mas makatandog ang kinabuhi nga gipuy-an sa tawo kaysa iyang mga pulong. Ang pagsangyaw mas epektibo kon ang gisangyaw gipuy-an sa nagsangyaw. Ang usa ka pari nga magpuyo og kinabuhi nga sukwahi sa iyang gisangyaw mahisama sa usa ka baseyo nga botelya – saba kon dukdokon, apan walay sulod. Ingon usab niini ang dangatan sa usa ka amahan diha sa pamilya nga magpuyo og kinabuhi nga dili sibo sa iyang gitudlo sa iyang mga anak.
Ang pagsangyaw sa gugma sa Dios karong panahona malisud kaayo nga buhaton, apan mas labing gikinahanglan. Ang mga modernong tawo adunay dakong pagsalig sa ilang kaantigohan ug katakos, apan dali ra sila malimot pagpangayo sa panabang sa Dios. Dugang pa niini, ang mga modernong butang mao na karon ang naghari sa kinabuhi, hunahuna ug kasingkasing sa daghang mga tawo. Tungod sa telebisyon, celfone, computer, internet, ug mga hi-tech nga dulaan, ang mga tawo karon mahutdan na og panahon para sa Ginoo ug para sa usag-usa.
Tungod niini, angay gayud nga atong seryosohon sa pagtuman ang tahas nga gibilin kanato sa atong Ginoo. Maningkamot kita sa pagpahinumdum sa isigkatawo nga ang Dios lamang maoy makahatag kanato sa tinuod nga kinabuhi ug kalipay. Ang mga butang materyal mahimo lamang nga bililhon kon kini makapaduol kanato sa Dios ug kon kini atong magamit sa pagpakita og gugma sa isigkaingon.
Adunay nindot nga sugilanon mahitungod sa pagsaka ni Jesus sa langit human sa iyang pagkabanhaw gikan sa kamatayon. Didto sa Gingharian sa Dios, nagtapok ang mga anghel ug nangumusta kaniya. “Komusta man ang imong kahimtang didto sa yuta? Unsa may gidangatan sa imong misyon?” nangutana sila.
Gisuginlan ni Jesus ang mga anghel mahitungod sa iyang pagkatawo, ministeryo publiko, ug sa kaluwasan nga iyang gidala pinaagi sa iyang pag-antos, kamatayon ug pagkabanhaw. Ug nangutana na usab sila: “Unya karon nga nia kana dinhi sa langit, kinsa man ang mopadayon sa imong misyon sa pagpangluwas didto?”
Si Jesus mipasabut kanila: “Sa didto pa ako sa kalibutan, nagdapit ako og mga tawo nga musunod sa akong mga lakang. Natandog sila sa akong panig-ingnan ug nakat-on sila sa paghigugma kanako. Sila maoy akong gilaoman nga magpadayon sa akong buhat sa pagpangluwas.”
Wala mahimuot ang mga anghel sa pagkadungog niini. “Sila si Pedro ug ang iyang mga kauban ba ang imong gipasabut? Wala ka ba motagam nga gibudhian ug gibiyaan man ka aning mga tawhana sa imong paglakaw sa kalbaryo? Unsaon naman lang kon dili magtarong ning mga tawhana? Aduna ka bay laing plano o back-up plan?”
Ug mitubag si Jesus: “Wala gyud koy back-up plan. Dili gyud mahimo nga dili sila magmalamapuson.”
Ang Ginoo misalig gyud kanato nga Iyang mga tinun-an. Naglaum Siya nga buhaton nato ang atong misyon sa pagsangyaw sa Maayong Balita ug sa pagtinabangay alang sa katukoran sa Iyang gingharian dinhi sa yuta.
Friday, May 18, 2012
Saturday of the 6th Week of Easter (Year B)
Juan 16:23b-28. Unsa man nga mga pag-ampo ang dili kabalibaran sa Ginoo? Diha sa ebanghelyo si Jesus miingon, "Bisan unsay inyong pangayoon sa Amahan sa akong ngalan Iyang ihatag kaninyo." Unsa may gipasabot ni Jesus sa iyang pag-ingon "sa akong ngalan"? Kini nagpasabot nga ang atong pangayoon diha sa pag-ampo kadto lamang mga butang nga subay sa Iyang kagustohan. Pananglitan, mag-ampo kita nga makapasaylo sa isigkatawo; nga makasabot kita sa kabubut-on sa Dios; nga makatuman kita sa mga sugo sa Ginoo matag adlaw; o kaha, nga magkahiusa na kita diha sa panimalay. Ang mga pag-ampo nga sama niini sigurado gayod nga dunggon sa Dios Amahan tungod kay kini usab ang mga pag-ampo sa Iyang Anak.
Thursday, May 17, 2012
Friday of the 6th Week of Easter (Year B)
Juan 16:20-23. Kanus-a man mahimong kalipay ang atong mga kasakit? Sa ebanghelyo gigamit ni Cristo ang hulagway sa usa ka inahan nga magbati. Dili lalim ang kasakit nga masinati sa usa ka babaye nga padulong manganak. Apan ang tanan niyang sakit malimtan ug mapulihan sa dakong kalipay inigkakita niya sa iyang bag-ong matawo nga anak. Sa atong pagsunod kang Cristo, makasinati usab kita og mga pagsakripisyo - diha sa atong pagsunod sa kabubut-on sa Dios, diha sa pagpakigbatok sa daotan, diha sa pagpasaylo ug sa paghigugma sa mga kaaway, ug uban pa. Apan ang tanan natong kahago mawala ug mapulihan sa kalipay human nato makita ang mga bunga sa atong pagkakristiyano.
Thursday of the 6th Week of Easter (Year B)
Juan 16:16-20 Makahimo ba ang Dios sa pagbiya kanato? Usahay makapangutana kita niini ilabina sa mga panahon nga aduna kitay dagkong suliran. Sa ebanghelyo si Jesus miingon sa iyang mga tinun-an: "Sa dili madugay mawala ako kaninyo, apan sa dili madugay inyo akong makauban. . . Ang inyong kaguol mahimo unya nga inyong kalipay." Nakapalibog kini sa mga tinun-an, apan sa Pentekostes nasabtan nila nga si Jesus dili gayod mobiya kanila. Magpabilin Siya sa ilang kinabuhi pinaagi sa Espiritu Santo, nga maoy tigpanalipod, tigpalig-on ug tighatag kanila og kalipay. Busa, sa sunod higayon nga kita adunay dagkong problema ug pag-antos, dili nato angayng bati-on nga kita gipasagdan sa Dios.
Tuesday, May 15, 2012
Wednesday of the 6th Week of Easter (Year B)
Juan 16:12-15 Makamao ba kitang magpasensya sa atong isigkatawo kon kini dugay'ng makat-on sa mga butang nga buot natong itudlo kanila? Kasagaran dali ra kitang masuko ug mawad-an og paglaum sa atong mga igsoon, anak, o estudyante nga gahi og ulo. Angay unta natong sabton nga matag tawo lain-lain og kapasidad sa pagsabot ug lain-lain usab og kahimtang sa kinabuhi nga adunay kalambigitan sa ilang pagtubo sa hunahuna ug emosyon. Diha sa ebanghelyo si Jesus naghatag og ehemplo sa pagdawat sa hinayhinay nga kausaban ug kalamboan sa tawo. Wala niya pwersaha ang pagtudlo sa mga disipulo. Gani, gisalig niya sa Espirito Santo ang dugang kalamdagan sa hunahuna ug kasingkasing sa iyang mga tinun-an.
Tuesday of the 6th Week of Easter (Year B)
Juan 16:5-11 Angay ba kitang mahadlok kon anaa kita sa kamatuoran? Diha sa ebanghelyo gisultihan ni Jesus ang mga tinun-an nga dili magsubo sa iyang pagbiya tungod kay iyang ipadala kanila ang Balaang Espirito, nga mao ang Manlalaban sa kamatuoran. Ang Espirito maoy mokondena sa kalibotan sa iyang sala ug mopatigbabaw sa katarong. Sama ni Cristo, ang mga tinun-an pagalutoson tungod sa pagsaksi sa kamatuoran. Ingon niini ang atong masinati kon magtarong kita sa atong pagtoon, pagtrabaho, o kaha pagnegosyo. Adunay masina, masuko, ug manaot kanato kon kita dili moapil sa pagpakasala. Apan dili kita angay mabalaka tungod kay ang Espirito maoy mopamatuod sa atong kaayo.
Monday, May 14, 2012
Monday of the 6th Week of Easter (Year B)
Juan 15:9-17. Unsaon man nato pagpalawom ang atong panaghigalaay? Sa ebanghelyo si Jesus miingon "Giisip ko kamong mga higala tungod kay ako nang nasulti kaninyo ang tanan nga akong nahibaloan sa akong Amahan." Dinhi atong makat-onan kang Jesus ang usa ka elemento sa tinuod nga paghigalaay nga mao ang pag-abli sa kaugalingon. Ang tinuod nga managhigala dili mahadlok nga mopaambit sa batasan, kahadlok, kalipay, kapakyasan, ug mga estorya sa kinabuhi ngadto sa usag-usa. Dili kini sayon tungod kay mahimo kitang abusohan sa pagbuhat sa ingon. Apan pinaagi lamang niini nato mapalawom ang atong relasyon. Ang managhigala kinahanglan mosalig ug morespeto sa usag-usa.
6th Sunday of Easter (B)
Juan 15:9-17 Unsa may ilhanan sa tinuod nga gugma para sa isigkatawo? Si Jesus miingon, “Paghigugmaay kamo sama sa akong paghigugma kaninyo.” Ang sukdanan sa tinuod nga gugma mao ang gugma ni Jesus para kanato, gugma nga andam magsakripisyo para sa uban. Daghan kanato kulang niining klaseha sa gugma. Pananglitan, dili pareha ang atong ihatag nga pagtagad sa mga tawo diha sa katilingban. Dali ra kita motabang sa mga tawo nga adunay ikabalos kanato. Moayuda lamang kita sa mga kabos kon adunay magtan-aw o masayud sa atong gibuhat. Kining klaseha sa gugma dili matinud-anon tungod kay ang gugmang matood maglantaw sa kaayohan sa uban ug dili sa personal nga interes lamang.
Saturday, May 12, 2012
6th Sunday of Easter (Year B)
Acts 10:25-26, 34-35, 44-48; 1 Jn 4:7-10; Jn 15:9-17
Kabahin sa mga katapusang pahimangno ni Jesus ngadto sa iyang mga sumusunod mao ang paghigumaay sa usag-usa. Sa wala pa niya kini ihatag, gipasabut niya sa mga tinun-an nga ang iyang gugma para kanila mura og gidak-on ug giiniton sa gugma sa Dios Amahan para kaniya. “Sama nga ang Amahan nahigugma kanako, ako usab nahigugma kaninyo.”
Ang ikaduhang pagbasa nagpasabut kanato ngano nga angay gayud kitang mahigugma sa isigkatawo: “Higugmaon nato ang usag-usa kay ang gugma gikan sa Dios. Ang nahigugma natawo sa Dios ug nakaila sa Dios. Ang wala mahigugma wala makaila sa Dios kay ang Dios gugma.” Ang gugma diay usa ka Diosnong buhat. Kita, nga mga anak sa Dios ug tigdala sa Iyang dagway ug kasamahan, angay nga magmahigugmaon usab sama kaniya. Pinaagi sa paghigugmaay sa usag-usa, atong mapakita sa kalibutan nga ang Dios anaa sa atong kinabuhi ug nga kita nakaila gayud kaniya.
“Paghigugmaay kamo sama sa akong paghigugma kaninyo.” Buot ipaniguro ni Jesus nga kita mahigugma sa sakto nga paagi. Nasayod man siya nga daghan kanato dili matinud-anon sa paghigugma. Pananglitan, dako ang atong respeto ug pagtagad sa mga tawo nga inila sa katilingban. Dali ra kita motabang sa mga tawo nga adunay ikabalos kanato. Moayuda lamang kita sa mga kabos kon adunay magtan-aw o masayud sa atong gibuhat. Kining klaseha sa gugma dili matinud-anon tungod kay ang tinuod nga gugma maglantaw sa kaayohan sa uban ug dili sa personal nga interes lamang.
Ang tinuod nga gugma dili mamili ug walay kondisyon. Sa unang pagbasa, si Pedro mipasabut sa mga tawo nga ang gugma sa Dios walay gipalabi. Ang tanan, hudeyo man o hentil, mahimong bunyagan ug makadawat og kaluwasan pinaagi ni Cristo. Ang mga apostoles mismo nakasinati giunsa sila paghiguma ni Cristo. Gipili sila ni Jesus haloyo sa ilang pagkaordinaryo ug pagkamasalaypon. Kini tungod kay ang tinuod nga gugma mohatag sa walay pagkwenta ug andam magsakripsiyo para sa kaayohan sa uban. “Walay makalabaw sa gugma sa usa ka tawo nga andam mohatag sa iyang kinabuhi alang sa iyang mga higala.” Ug kini mao ang gihimo ni Cristo aron sa pagpadayag sa iyang gugma kanato.
“Gisultihan ko kamo niini aron ang akong kalipay maanaa kaninyo ug aron nga ang inyong kalipay mahingpit.” Sa iyang pag-ingon niini, gitudluan kita ni Cristo nga ang tinuod nga kalipay anaa sa paghatag ug sa paghigugma nga walay paglantaw og balos.
Friday, May 11, 2012
Saturday of the 5th Week of Easter (Year B)
Juan 15:18-21
Kinsa man ang nanag-iya kanato, ang kalibotan o ang Ginoo? Ang mga tawo nga gipanag-iya sa kalibotan mao sila nga wala nay laing gihunahuna kondili ang pagpangita og kwarta, pag-angkon og mga materyal nga butang, ug pagsiguro sa kaugalingong kaayohan. Ang mga kalibotanon walay panahon sa Dios ug walay pagpakabana sa kahimtang sa mga kabos. Sa laing bahin, ang mga tawo nga gipanag-iya sa Ginoo maampoon ug manggihunahunaon sa ilang isigkaingon. Magtrabaho sila ug magnegosyo, apan igo lang para sa kaayohan sa pamilya ug katilingban. Dili nila isakripisyo ang panahon para sa Ginoo ug dili nila ibaylo sa kwarta ang ilang pagtoo ug moral nga prinsipyo.
Friday of the 5th Week of Easter (Year B)
Juan 15:12-17
Unsa man nga klase sa paghigugma ang imong gipakita sa isigkatawo? Adunay gugma nga mailibgon ug gustong moangkon: “Gwapahan ko nimo ug ganahan ko nga maako ra ka.” Naay gugma nga mamili: “Kamo ray akong higugmaon kay mga buotan mo.”. Aduna puy gugma nga may kondisyon: “Higugmaon taka basta higugmaon sab ko nimo”. Apan, adunay matang sa gugma nga andam maghatag sa kaugalingon alang sa pag-alagad, sa pagsakripisyo, ug kon kinahanglanon, sa pagpakamatay alang sa kaayohan sa tawo nga gihigugma. Kini nga gugma dili laog, dili pili-an, ug walay kondisyon. Mao kini ang gugma ni Cristo para kanatong tanan. Kini usab ang gugma nga Iyang gusto nga atong ihatag sa usag-usa.
Thursday, May 10, 2012
Thursday of the 5th Week of Easter (Year B)
Juan 15:9-11
Gusto ka ba nga magmalipayon? Unsa man nga matang sa kalipay ang gusto nimong maangkon? Dinhi sa kalibotan adunay kalipay nga atong makuha gikan sa bahandi, materyal nga butang, sex, druga, alkohol, ug uban pa. Apan atong mabantayan nga kining klaseha sa kalipay mabaw ug lumalabay. Sa ebanghelyo si Cristo nagtanyag kanato og kalipay nga hingpit ug malungtaron. Ang maong kalipay maangkon nato kon kita magpabilin diha Kaniya ug mosunod sa Iyang mga sugo. Nakasulay kana ba sa pagtabang og tawo nga kabos kaayo ug dili nimo kaila? Human sa pagbuhat niini, sigurado ako nga aduna kay gibati nga talagsaong kalipay. Kana ang ehemplo sa kalipay nga gikan ni Cristo ug magpabilin kanimo.
Wednesday, May 9, 2012
Wednesday of the 5th Week of Easter (Year B)
Juan 15:1-8
Aduna bay bunga ang atong kinabuhi ning kalibotan? Unsa man nga matang sa bunga ang atong nahatag sa katilingban? Si San Pablo naghisgot og mga bunga sa Espiritu sama sa gugma, tinuod nga kalipay, kalinaw, kamanggiloloy-on, kaayo, kamatinud-anon, ug katarong (Gal. 5:22-23). Ingon ba usab niini ang atong mga bunga? Basin baya og kalibotanong bahandi ra ang milambo kanato. O kaha, problema ra ug sakit sa ulo ang atong nahatag sa uban? Si Cristo naghulagway og “pagpul-ong sa mga sanga sa paras”. Sama sa mga sanga, kinahanglan kita nga “pul-ongan” aron makahatag og maayong bunga. Unsa may pul-ongon kanato? Kini mao ang garbo, kalaog, kasina, ug ubang mangil-ad nga batasan.
Tuesday, May 8, 2012
Tuesday of the 5th Week of Easter (Year B)
Juan 14:27-31
Nangandoy ka ba og kalinaw sa imong kinabuhi? Unsa man nga klase sa kalinaw ang imong buot maangkon? Ang Ebreo nga pulong shalom (kalinaw sa bisaya) nagpasabot dili lamang sa usa ka kahimtang nga hilom ug walay panag-away, kondili sa usa ka kahimtang sa tawo nga nahiusa sa Dios ug sa isigkaingon inubanan sa maayong relasyon ug makahuloganong kinabuhi. Kini ang gipasabot ni Cristo sa Iyang pag-ingon, “Ang kalinaw ihatag ko kaninyo, kalinaw nga dili ingon sa ikahatag sa kalibotan”. Ang kalinaw nga mahatag sa kalibotan anaa ra kutob sa gawas. Apan ang kalinaw nga gikan sa Ginoo maghari diha sa kasingkasing sa tawo. Mao kini kalinaw nga bation sa usa nga modawat kang Cristo.
Monday, May 7, 2012
Monday of the 5th Week of Easter (Year B)
Juan 14:21-26
Unsaon man nato pagpakita ang atong gugma sa Dios? Ang tinuod nga gugma mapamatud-an diha sa buhat ug dili lamang sa pulong. Daghan ang moingon, “Gimahal ko ang Dios”, pero dili makapakita niini sa ilang kinabuhi. Kining mga tawhana dili matinud-anon. Sa ebanghelyo karon si Jesus miingon, “Ang nahigugma kanako magtuman sa akong gisugo.” Nga sa ato pa, ang tawo nga nahigugma sa Ginoo angay mahigugma sa isigkatawo, makamao magpasaylo sa mga kaaway, magtabang sa mga nanginahanglan, ug uban pa. Aron kita masayod sa mga kasugoan ni Cristo, kinahanglan mobasa gayod kita sa ebanghelyo. Matag adlaw mamalandong kita sa Pulong sa Ginoo ug maningkamot sa pagpuyo niini.
Sunday, May 6, 2012
5th Sunday of Easter (B)
Juan 15:1-8
Aduna ba kitay mahimo kon wala ang Ginoo? Adunay mga tawo nga maghunahuna nga pwede ra silang mabuhi ug molambo sa ilang kaugalingong paningkamot lamang. Dili na sila mag-ampo ug mangayog tabang sa Ginoo. Ang mga tawo nga ingon niini dili makasinati og tinuod nga kalinaw ug kalipay. Ngano man? Sa pagkatinuod ang tawo walay mahimo kon wala ang Dios. Ang atong kinabuhi nagsalig Kaniya. Siya ang punoan sa paras ug kita ang mga sanga. Aron kita mabuhi ug makapamungag daghan, kinahanglan magpabilin kita diha Kaniya. Mahimo nato ang pagpabilin diha sa Dios kon kita makanunayon sa pag-ampo, pagpaminaw sa Iyang Pulong, ug pagtuman sa Iyang mga kasugoan.
Saturday, May 5, 2012
5th Sunday of Easter (Year B)
Acts 9:26-31; 1 Jn 3:18-24; Jn 15:1-8
Niadtong miaging Domingo, gipakasama ni Cristo ang iyang kaugalingon sa usa ka maayong magbalantay sa mga karnero. Iyang gipasabut nga kita ang mga karnero ug Siya ang magbalantay nga andam maghalad sa Iyang kinabuhi alang sa atong kaayohan.
Karong Domingoha, si Cristo migamit og laing hulagway aron mapasabot og dugang ang Iyang relasyon uban kanato. “Ako ang punuan sa ubas ug kamo ang mga sanga” miingon siya. Kining maong paghulagway magtudlo, una sa tanan, nga si Cristo maoy tuburan sa atong kinabuhi. Sama nga ang mga sanga magsalig sa ilang kinabuhi sa punoan sa ubas, kita usab mabuhi lamang kon kita mahilambigit kang Cristo. Kon mahimulag kita Kaniya, kawad-an kita og bililhong kinabuhi. Gipaklaro kini ni Cristo pinaagi sa pag-ingon: “Si kinsa kadtong dili magpabilin kanako, ilabay sama sa pinutol nga sanga ug malaya.”
Sa usa ka parasan, atong makita ang daghang mga sanga sa ubas, apan dili nato mahinungan ang ilang punuan. Bisan pa niini, makasiguro kita nga anaa gayud ang punoan kay kon wala pa, dili unta mabuhi ang mga sanga. Sa samang paagi, bisan dili nato makita ang Ginoo, makasiguro kita nga naa Siya nakig-uban kanato kay Siya man ang naghatag kanato og kusog ug kinabuhi.
Dugang pa niini, ang hulagway sa punuan sa ubas ug mga sanga magpakita nga ang atong dignidad anaa sa atong pagkalambigit kang Cristo. Diha sa parasan, ang mga sanga sa ubas nabaligkos sa usag-usa. Sa ilang kadaghan dili na nato mahinungan kon asa ang mas dagko ug mas tag-as. Apan atong masiguro nga kining mga sanga nahilambigit sa usa ka punuan. Sa kinabuhing Kristohanon, dili usab angay nga tan-awon kinsa kanato ang mas dagko o mas habog sa katilingban. Ang labing importante nga kita mahiusa kang Cristo kay pinaagi niini, mahimo kitang sinagop nga mga anak sa Dios. Kini ang pinakadakong bili nga atong maangkon tungod kang Cristo.
Sa katapusan, ang hulagway sa punuan sa ubas ug mga sanga magpahinumdum sa atong papel ug misyon sa katilingban. Gidapit kita nga magpabilin diha ni Cristo aron mabuhi ug makapamunga og daghang maayong buhat. Diha sa ebanghelyo ni San Juan, ang pulong nga “pabilin sa Dios” o “pabilin kang Cristo” (“abide in God” or “abide in Christ”) gibalikbalik sulod sa 37 ka higayon. Kini nagpakita nga ang pagpabilin diha ni Cristo maoy labing maayo natong pagabuhaton. Si Cristo mismo nagsaad kanato nga kon kita magpabilin kaniya mamunga kita og daghan ug makapangayo sa bisan unsay angay natong pangayoon.
Sa unsa mang paagiha kita magpabilin diha ni Cristo? Atong sayran nga si Cristo atong makaplagan diha sa Balaang Kasulatan, sa Eukaristiya, ug sa Kristohanong katilingban. Busa, ang pakig-unong kang Cristo mahimo nato diha sa mapadayonon nga pag-ampo ug pagpamalandong sa mga Pulong sa Dios, pagsimba, pagpaminaw sa pagtulun-an sa Simbahan, ug sa pagtrabaho sa apostolado sa kalooy ug gugma.
Kita gitahasan nga mamunga'g mga maayong buhat, dili kalibutanong dungog ug bahandi. Para asa man ang atong kwarta kon wala kitay gugma? Unsa may bili sa atong dungog kon wala kita mahiusa sa Dios?
Saturday of the 4th Week of Easter (Year B)
Juan 14:7-14
“Kon mangayo kamo bisag unsa sa akong ngalan, buhaton ko kini.” Unsa may gipasabot ni Jesus sa iyang pag-ingon “sa akong ngalan”? Angay nato kining klarohon tungod kay daghan ra ba ang naghunahuna nga sa paggamit sa ngalan ni Jesus makapangayo na kita bisan unsa ngadto sa Ginoo. Sa pagkatinuod, kon mangayo kita “sa ngalan ni Jesus” ato nang gitugyan Kaniya ang paghukom kon ihatag ba niya o dili ang atong gipangayo, masaligon nga Siya ang labing nasayod unsay makaayo kanato. Dugang pa niini, sa atong pag-ampo “sa ngalan ni Jesus”, mangayo lamang kita sa mga butang nga Iyang gitinguha para kanato. Dili kita angay'ng mangandoy sa mga butang nga supak sa Iyang maayong kabubut-on.
Friday, May 4, 2012
Friday of the 4th Week of Easter (Year B)
Juan 14:1-6
Nganong mahadlok man kitang mamatay? Alang sa kadaghanan, tungod kini kay wala kita masayod asa paingon human sa kamatayon. Sa ebanghelyo si Cristo nagdala kanato og kalipay sa Iyang pag-ingon: “Ayaw kamo kabalaka...Sa balay sa akong Amahan adunay daghang mga lawak, ug moadto ako aron pag-andam og dapit alang kaninyo.” Pagkanindot pamation nga aduna diay kitay kapaingnan human ning tanan. Dili lang kini usa ka lugar kondili usa ka malipayong pagpakig-uban sa Dios nga Amahan. Unsaon man nato pagkatultol sa dalan? Si Cristo miingon: “Ako mao ang dalan... Walay makaadto sa Amahan kon dili moagi Kanako.” Sa ato pa, kon gusto kitang mahiusa sa Dios, puy-an nato ang atong pagkakristiyanos.
Thursday, May 3, 2012
Thursday of the 4th Week of Easter (Year B)
Juan 13:16-20
Unsay mahitabo kon ang tawo magpakaginoo? Ang maong tawo magdala og daghang kasakit tungod kay siya mahimong mapahitas-on, dili mosangpit og Ginoo ug magdaugdaog sa iyang isigkatawo. Wala siyay kahadlokan ni pagtahud sa uban, bisan sa mga tigulang. Dili siya makamaong malooy ni motabang sa silingan; gusto lang niya nga siya ang alagaran. Sa ebanghelyo si Cristo nagpahinumdum kanato, “Walay sulugoon nga mas labaw pa kaysa iyang agalon, ug walay sinugo nga molabaw pa kaysa nagsugo kaniya.” Ang tawo nga makasabot niini magdala og kalipay tungod kay magmapaubsanon siya kanunay. Nasayod siya nga adunay Ginoo nga maoy tag-iya sa tanan, ang Dios nga mao lamay angay simbahon ug silbihan.
Wednesday, May 2, 2012
Wednesday of the 4th Week of Easter (Year B)
Juan 12:44-50
Sa unsa mang klase nga kangitngit kita buot luwason ni Jesus? Sa ebanghelyo karon Iyang gipasabot nga gusto Niya kitang luwason gikan sa kangitngit sa pagkawalay pagtoo. Ang tawo nga modumili sa pagdawat ug pagpaminaw Kaniya anaa pa sa kangitngit. Si Jesus mao ang kahayag nga gipadala sa Langitnong Amahan dinhi sa kalibotan. Siya mao ang kinatibuk-ang hulagway sa Dios Amahan. “Ang nakakita Kanako nakakita usab Kaniya nga nagpadala Kanako.” Siya mao ang tingog sa Dios Amahan. “Wala ako magsulti sa akong kagalingong kabubut-on, kondili sa Amahan nga nagpadala kanako...” Busa, kon buot kita nga malamdagan sa kinabuhi ug makadawat sa kinabuhing dayon, si Jesus ato nang dawaton ug sundon.
Subscribe to: Posts (Atom)

robotstxt: allowed

filter: keep


text:
Nueva Ecija
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Nueva Ecija usa ka gipalibotan sa yutang lalawigan sa Pilipinas nga nahamutangan sa Tunga-tungang Luzon nga rehiyon. Ang ulohan o kapital niini maoy ang Dakbayan sa Palayan. Ang Nueva Ecija tapad, gikan sa habagatan clockwise, Bulacan, Pampanga, Tarlac, Pangasinan, Nueva Vizcaya, and Aurora.
Sensus sa tuig 2000—1,659,883 (ika-13 kinadaghanan)
Densidad:—314 matag km² (ika-18 kinatas-an)
Mga Urbanisadong dakbayan—0
Ubang dakbayan—5
Mga Lungsod—27
Mga barangay—849
Distrito Kongresyonal—4
Mga sulod
People and Culture[usba | usba ang wikitext]
Economy[usba | usba ang wikitext]
Geography[usba | usba ang wikitext]
Political[usba | usba ang wikitext]
Nueva Ecija is subdivided into 27 municipalities and 5 cities.
Mga Dakbayan[usba | usba ang wikitext]
- Dakbayan sa Cabanatuan
- Dakbayan sa Gapan
- Dakbayan sa Palayan
- Dakbayan sa San Jose
- Siyensyang Dakbayan sa Muñoz (Science City of Muñoz)
Mga Lungsod[usba | usba ang wikitext]
Physical[usba | usba ang wikitext]


text:
Lalawigan ang Provincia de Teruel (Kinatsila: Teruel) sa Espanya.[1] Nahimutang ni sa rehiyon sa Aragon, sa sidlakang bahin sa nasod, 260 km sa sidlakan sa Madrid ang ulohan sa nasod. Adunay 146,751 ka molupyo.[1] Naglangkob kin og 14,809 ka kilometro kwadrado. Provincia de Teruel mopakigbahin sa usa ka utlanan sa Província de València, Provincia de Guadalajara, Provincia de Cuenca, Província de Tarragona, Província de Castelló, ug Provincia de Zaragoza.
Ang yuta sa Provincia de Teruel kay kabungtoran sa amihang-kasadpan, apan sa habagatang-sidlakan nga kini mao ang kabukiran.[saysay 1]
Ang klima bugnaw nga ugahon.[3] Ang kasarangang giiniton 12 °C. Ang kinainitan nga bulan Hulyo, sa 24 °C, ug ang kinabugnawan Disyembre, sa 1 °C.[4] Ang kasarangang pag-ulan 607 milimetro matag tuig. Ang kinabasaan nga bulan Nobiyembre, sa 89 milimetro nga ulan, ug ang kinaugahan Agosto, sa 30 milimetro.[5]
Nahimutangan sa Provincia de Teruel sa Espanya.


text:
Tuesday, July 14, 2015
Job Hiring Gihanyag
Ni Alex Mapoy
BUTUAN CITY – Dugang puwersa ang gikinahanglan karon sa Butuan City Water District (BCWD).
Sa impormasyon nga gipaabot ni BCWD Senior Public Relations Officer Ramil S. Barquin, bakante ang Department Manager A nga puwesto sa kasamtangan hinungdan nga nangdawat ang buhatan og aplikante.
Simpleng kwalipikasyon lamang ang gipangita sa buhatan diin ang aplikante kinahanglan dunay Master’s Degree, Civil Service (CS) Professional Second Level Eligibility, 5 ka tuig nga Supervisory Experience, ug dunay 120 hours nga Management Training.
Niadtong aplikante nga madawat sa maong posisyon, ang binulang sweldo nga pagadawaton anaa sa Salary Grade 26.
Awhag sa opisyal, kadtong interesado mahimo kining mo sumite sa aplikasyon ingon man resume sa buhatan.
Hangtod lamang matod pa sa sunod Bernes, Hulyo 24, 2015 ang kataposan nga pagpangdawat sa aplikasyon.
Ang aplikasyon i-address direkta kang Engr. Anselmo L. Sang Tian, ang General Manager sa Butuan City Water District nga nahimutang sa Gov. J. A. Rosales Avenue ning siyudad sa Butuan.
Mahimo usab kining mo bisita sa BCWD HR Division nga nahimutang sa BCWD Administration Building o kaha mo tawag sa telepono numero (085) 341-6374 ug 342-3145.
Subscribe to: Post Comments (Atom)


text:
Kapitulo 26
Si Ammon naghimaya diha sa Ginoo—Ang matinud-anon lig-unon pinaagi sa Ginoo ug gihatagan og kahibalo—Pinaagi sa hugot nga pagtuo ang mga tawo nahimo nga makadala og kaliboan ka mga kalag ngadto sa paghinulsol—Ang Dios aduna sa tanan nga gahum ug makatugkad sa tanan nga mga butang. Mga 90–77 B.C.
1 Ug karon, kini mao ang mga pulong ni Ammon ngadto sa iyang mga kaigsoonan, nga miingon niini: Akong igsoon nga mga lalaki ug akong mga kaigsoonan, tan-awa ako moingon nganha kaninyo, unsa ka dako ang katarungan nga kita maglipay; kay kita nagdahum ba nga sa diha nga kita amibiya gikan sa yuta sa Zarahemla nga ang Dios motugyan ngari kanato sa ingon ka dako nga mga panalangin?
2 Ug karon, ako mangutana, unsa ka dako nga mga panalangin siya mitugyan ngari kanato? Makasulti ba kamo?
3 Tan-awa, ako motubag alang kaninyo; kay ang atong mga kaigsoonan, ang mga Lamanite, diha sa kangitngit, oo, bisan sa labi nga mangitngit nga sulad, apan tan-awa, apila kanila ang nadala sa pagtan-aw sa kahibulongan nga kahayag sa Dios! Ug kini mao ang panalangin nga gitugyan ngari kanato, nga kita nahimo nga mga bhiman diha sa mga kamot sa Dios aron sa pagpahinabo niining dako nga buluhaton.
4 Tan-awa, mga akaliboan kanila naglipay, ug nadala ngadto sa panon sa Dios.
5 Tan-awa, ang aumahan hinog na, ug bulahan kamo, kay kamo miduso sa bgalab, ug miani uban sa inyong kusog, oo, sa tibuok adlaw kamo naghago; ug tan-awa ang gidaghanon sa inyong mga cbugkos! Ug sila pagapundukon ngadto sa kamalig, nga sila dili mausik.
6 Oo, sila dili mangapukan pinaagi sa unos sa katapusan nga adlaw; oo, ni sila maukay pinaagi sa mga alimpulos; apan kon ang aunos moabut sila pagapundukon sa ilang dapit, nga ang unos dili makadulot ngadto kanila; oo, ni sila pagaabugon uban sa mapintas nga mga hangin bisan diin ang kaaway modala kanila.
7 Apan tan-awa, sila anaa sa mga kamot sa Ginoo sa apag-ani, ug sila iya; ug siya bmobanhaw kanila sa katapusan nga adlaw.
8 Bulahan ang ngalan sa atong Dios; amag-awit kita sa pagdayeg kaniya, oo, bmagpasalamat kita sa iyang balaan nga ngalan, kay siya nagbuhat sa pagkamatarung sa kahangturan.
9 Kay kon kita wala pa mobiya gikan sa yuta sa Zarahemla, kining atong mga minahal nga hinigugma nga mga kaigsoonan, kinsa nagmahal uyamot kanato, gisakit pa unta uban sa apagdumot batok kanato, oo, ug sila unta usab wala makaila sa Dios.
10 Ug nahinabo nga sa diha nga si Ammon nakasulti niini nga mga pulong, ang iyang igsoon nga lalaki nga si Aaron mibadlong kaniya, miingon: Ammon, ako nahadlok nga ang imong hingpit nga kalipay modala kanimo ngadto sa pagpanghambog.
11 Apan si Ammon miingon ngadto kaniya: Ako wala amanghambog sa akong kaugalingon nga kusog, ni sa akong kaugalingon nga kaalam; apan tan-awa, ang akong hingpit nga kalipay napuno, oo, ang akong kasingkasing tugob sa bhingpit nga kalipay, ug ako maglipay diha sa akong Dios.
12 Oo, ako nasayud nga ako walay bili; ingon sa akong kusog ako mahuyang; busa ako dili manghambog sa akong kaugalingon, apan ako amanghambog sa akong Dios, kay diha sa iyang bkusog ako makahimo sa tanan nga mga butang; oo, tan-awa, daghan nga mga kahibulongan nga milagro ang atong nabuhat niini nga yuta, diin kita modayeg sa iyang ngalan sa kahangturan.
13 Tan-awa, pila ka libo sa atong mga kaigsoonan nga siya mibuhi gikan sa mga kasakit sa aimpyerno; ug sila gidala sa bpag-awit sa matubsanon nga gugma, ug kini tungod sa gahum sa iyang pulong nga ania kanato, busa kita wala bay dako nga katarungan sa paglipay?
14 Oo, kita adunay katarungan sa pagdayeg kaniya sa kahangturan, kay siya mao ang Labing Halangdon nga Dios, ug mibuhi sa atong mga kaigsoonan gikan sa mga akadena sa impyerno.
15 Oo, sila giliyokan uban sa walay katapusan nga kangitngit ug kalaglagan; apan tan-awa, siya midala kanila ngadto sa iyang walay katapusan nga akahayag, oo, ngadto sa walay katapusan nga kaluwasan; ug sila giliyokan uban sa iyang dili hitupngan nga gasa sa paghigugma; oo, ug kita nahimo nga mga himan diha sa iyang mga kamot sa pagbuhat niining mahinungdanon ug kahibulongan nga buhat.
16 Busa, amaghimaya kita, oo, bmaghimaya kita sa Ginoo; oo, kita maglipay, kay ang atong kalipay puno; oo, kita magdayeg sa atong Dios sa kahangturan. Tan-awa, kinsa ang makahimaya pag-ayo diha sa Ginoo? Oo, kinsa ang makasulti pag-ayo diha sa iyang dako nga gahum, ug sa iyang ckalooy, ug sa iyang pagkamainantuson ngadto sa mga katawhan? Tan-awa, ako moingon nganha kaninyo, ako dili makasulti sa kinagamyan nga bahin sa akong gibati.
17 Kinsa kaha ang magdahum nga ang atong Dios magmaloloy-on kaayo ingon sa pagsakmit kanato gikan sa atong makahahadlok, makasasala, ug mahugaw nga kahimtang?
18 Tan-awa, kita nanglakaw bisan diha sa kasuko, uban ang gamhanan nga mga pagpanghulga sa apaglaglag sa iyang simbahan.
19 O unya, ngano nga wala siya motugyan kanato ngadto sa makahahadlok nga kalaglagan, oo, ngano nga wala siya motugot sa espada sa iyang kaangayan nga ipahamtang kanato, ug mosilot kanato ngadto sa mahangturon nga pagkawalay paglaum?
20 O, akong kalag, hapit na sa ingon niini, mahanaw sa paghunahuna. Tan-awa, siya wala mogamit sa iyang kaangayan ngari kanato, apan diha sa iyang dako nga kalooy midala kanato gikan niana nga walay katapusan nga abung-aw sa kamatayon ug pagkauyamot, ngadto sa kaluwasan sa atong mga kalag.
21 Ug karon tan-awa, akong mga kaigsoonan, unsa nga akinaiyanhon nga tawo ang nasayud niini nga mga butang? Ako moingon nganha kaninyo, walay usa nga bnasayud niini nga mga butang, gawas niadto nga mahinulsulon.
22 Oo, siya nga anaghinulsol ug naggamit sa bhugot nga pagtuo, ug nagpasiugda og mga maayo nga buhat, ug nag-ampo kanunay sa walay paghunong—ngadto sa ingon kini ihatag aron masayud sa mga cmisteryo sa Dios; oo, ngadto sa ingon kini ihatag aron pagpadayag sa mga butang nga wala pa gayud ikapadayag; oo, ug kini ihatag ngadto sa ingon aron pagdala sa mga kaliboan ka mga kalag ngadto sa paghinulsol, ingon nga kini gikahatag ngari kanato aron sa pagdala niini nga atong mga kaigsoonan ngadto sa paghinulsol.
23 Karon kamo nahinumdom ba, akong mga kaigsoonan, nga kita miingon ngadto sa atong mga kaigsoonan didto sa yuta sa Zarahemla, kita motungas sa yuta sa Nephi, aron sa pagsangyaw ngadto sa atong mga kaigsoonan, ang mga Lamanite, ug sila nangatawa kanato aron pagbugal-bugal?
24 Kay sila miingon ngari kanato: Kamo nagdahum ba nga kamo makadala sa mga Lamanite ngadto sa kasayuran sa kamatuoran? Kamo nagdahum ba nga kamo makapakita sa mga Lamanite sa kasaypanan sa mga atradisyon sa ilang mga amahan, ingon nga btikig og liog nga mga katawhan sama kanila; kansang mga kasingkasing nahimuot sa pagpaagas og dugo; kansang mga adlaw gigahin sa labing bug-at nga kadautan; kansang mga paagi mao ang mga paagi sa malapason gikan sa sinugdanan? Karon akong mga kaigsoonan, kamo nahinumdom nga kini mao ang ilang pinulongan.
25 Ug dugang pa sila miingon: Gamiton nato ang hinagiban batok kanila, nga kita molaglag kanila ug sa ilang kadautan gikan sa yuta, basin pa unya sila mobuntog kanato ug molaglag kanato.
26 Apan tan-awa, akong hinigugma nga mga kaigsoonan, kita mianhi sa kamingawan dili uban ang katuyoan sa paglaglag sa atong mga kaigsoonan, apan uban ang katuyoan nga tingali kita unta makaluwas sa pipila sa ilang mga kalag.
27 Karon sa diha nga ang atong mga kasingkasing nasubo, kita hapit na unta mobalik, tan-awa, ang Ginoo amihupay kanato, ug miingon: Lakaw taliwala sa inyong mga kaigsoonan, ang mga Lamanite, ug antusa uban sa bpailub ang inyong mga ckasakit, ug Ako mohatag nganha kaninyo sa kalampusan.
28 Ug karon tan-awa, kita miabut, ug nakigsagol taliwala kanila; ug kita nagmapailubon sa atong mga pag-antus, ug kita nag-antus sa matag pagkulang; oo, kita mipanaw gikan sa usa ka balay ngadto sa lain nga balay, nagsalig diha sa mga kalooy sa kalibutan—dili diha sa mga kalooy sa kalibutan lamang apan ngadto sa mga kalooy sa Dios.
29 Ug kita misulod sa ilang mga balay ug mitudlo kanila, ug kita mitudlo kanila diha sa ilang mga kadalanan; oo, ug kita mitudlo kanila diha sa ilang mga bungtod; ug kita usab misulod sa ilang mga templo ug sa ilang mga sinagoga ug mitudlo kanila; ug kita gisalikway, ug gibiay-biay, ug gilud-an, ug gisagpa; ug kita gibato, ug gidakop ug gigapos uban sa malig-on nga mga pisi, ug gibalhug ngadto sa bilanggoan; ug pinaagi sa gahum ug kaalam sa Dios kita naluwas pag-usab.
30 Ug kita nag-antus sa tanan nga matang sa mga kasakit, ug tanan niini, nga tingali kita unta mahimo nga paagi sa pagluwas sa pipila ka mga kalag; ug kita nagdahum nga ang atong ahingpit nga kalipay mahimo nga mahingpit kon tingali kita mahimo nga paagi sa pagluwas sa pipila.
31 Karon tan-awa, kita makatan-aw ug makakita sa mga bunga sa atong mga kahago; ug sila diyutay ba? Ako moingon nganha kaninyo, Dili, sila adaghan; oo, ug kita makasaksi sa ilang pagkatiunay, tungod sa ilang gugma ngadto sa ilang mga kaigsoonan ug usab ngari kanato.
32 Kay tan-awa, sila buot pa nga amagpakamatay kay sa mohunos sa kinabuhi sa ilang kaaway; ug sila bmilubong sa ilang mga hinagiban sa gubat ilawom sa yuta, tungod sa ilang paghigugma ngadto sa ilang mga kaigsoonan.
33 Ug karon tan-awa ako moingon nganha kaninyo, aduna pa bay labaw ka dako nga gugma sa tibuok kayutaan? Tan-awa, ako moingon nganha kaninyo, Wala, wala pa, bisan taliwala sa mga Nephite.
34 Kay tan-awa, sila mogamit sa ilang hinagiban batok sa ilang mga kaigsoonan; sila dili motugot sa ilang mga kaugalingon nga patyon. Apan tan-awa pila niini ang mitugyan sa ilang mga kinabuhi; ug kita nasayud nga sila miadto na sa ilang Dios, tungod sa ilang gugma ug sa ilang pagdumot sa sala.
35 Karon kita wala bay katarungan nga maglipay? Oo, ako moingon nganha kaninyo, wala pay mga tawo nga adunay dako kaayo nga katarungan sa paglipay sama kanato, sukad sa sinugdanan sa kalibutan; oo, ug ang akong hingpit nga kalipay nadala, gani ngadto sa pagpanghambog diha sa akong Dios; kay siya aduna sa tanan nga agahum, tanan nga kaalam, ug tanan nga salabutan; siya bnakatugkad sa tanan nga mga butang, ug siya usa ka cmaloloy-on nga Binuhat, gani ngadto sa kaluwasan, ngadto kinsa mohinulsol ug motuo diha sa iyang ngalan.
36 Karon kon kini pagpanghambog, bisan pa niana ako manghambog; kay kini mao ang akong kinabuhi ug ang akong kahayag, ang akong hingpit nga kalipay ug ang akong kaluwasan, ug ang akong katubsanan gikan sa walay katapusan nga pagkaalaot. Oo, bulahan ang ngalan sa akong Dios, kinsa mahunahunaon niini nga mga katawhan, kinsa usa ka asanga sa kahoy sa Israel, ug nawala gikan sa iyang lawas diha sa usa ka katingalahan nga yuta; oo, ako moingon, bulahan ang ngalan sa akong Dios, kinsa mahunahunaon kanato, mga blatagaw sa usa ka katingalahan nga yuta.
37 Karon akong mga kaigsoonan, atong makita nga ang Dios mahunahunaon sa matag akatawhan, bisan asa nga yuta nga sila anaa; oo, siya nag-ihap sa iyang mga katawhan, ug ang iyang kasingkasing sa kalooy anaa sa tibuok yuta. Karon kini mao ang akong hingpit nga kalipay, ug ang akong dako nga pagpasalamat; oo, ug ako mohatag og mga pasalamat ngadto sa akong Dios sa kahangturan. Amen.


text:
Davao City – Gi-awhag karon ang mga Dabawenyo nga makighiusa sa ipahigayong Poverty Worldwide Walk karong Dominggo, Mayo 6, sugod alas 4:00 sa kabuntagon hangtod alas 12:00 sa udto.
Sa gipahigayong iSpeak media forum karong adlawa, gibutyag ni Bro. Darius Relatado sa Inglesia ni Cristo, nga gawas sa pagkab-ot nila sa makausab sa Guinness World Record tumong niini nga matabangan sa katawhan sa nasud Africa.
Saysay niini, partisiparan kini sa pipila ka mga nasud sa tanang kontinente sa Europa ug pipila usab ka mga Asian countries.
Magsugod ang 1.6 kilometer walk sa dalang Claveria ning syudad hangtod sa atubangan sa Victoria Plaza diin gilauman nga tambongan sa 30,000 ka mga tawo.
Kahinumdoman nga natala kaniadtong Pebrero 13, 2014 ang ilang record isip pinakadaghang misalmot sa pagbaktas diin gisalmutan sa 519, 221 ka mga partisipante sa 129 ka mga lugar sa tibuok kalibutan.
Sa pikas bahin, andam na usab ang City Transport and Traffic management Office (CTTMO) sa pagahimoong aktibidad diin adunay 176 ka mga traffic enforcers ang ilang gideploy.
Dugang ni CTTMO head Dioniso Abude, andam na usab sila nga i-tow ang mga iligal nga magparking diha sa dalang Magsaysay paingon sa Bajada atol sa ipahigayong Poverty Worldwide Walk.
RadyoMaN Jason Amisola


text:
KAUSABAN PAGBALAAN
Daghan ug dagko nang kausaban sa Sugbo atol sa Semana Santa. Usa nila ang nagkadaghan nang mga molupyo nga wa na motuman sa sugo sa Simbahang Katoliko nga likayan ang karne sa Biyernes Santo. Nakahinumdom ko kawhaan na ka Biyernes Santo ang nilabay naglisod mig pangita og kan-anan sa Dakbayan sa Sugbo nga among kapanihaponan. Kasagaran gitak-opan. Gawas sa pipila nga nangahas pagpamaligya og inasal nga manok sa General Maxilom Ave.
Sa niaging Biyernes Santo, labihan nakong kuganga pagkakita nga gawas nga daghang kan-anan ang abli ang ilang mga putahe way kalainan sa kasarangang mga adlaw sa tuig. Sa usa ka bahin sa uptown area pananglita, may namaligya og inasal nga baboy ug daghang naglinya ug namalit.
-o0o-
Ambot tungod ba ni kay mas daghan nang dayo sa Sugbo karon. Daghan nang nidagsa dinhi sa ato nga taga laing lalawigan tungod sa ilang trabaho, o patigayon, o namalhin na gyod pagpuyo ang tibuok nilang pamilya.
Samtang ang gigikanan nilang mga lalawigan way kalainan sa Sugbo niadto nga maikugon sa bantang nga paglapas sa lagda sa simbahan pagpuasa og karne sa Biyernes Santo, nakabatyag ang mga dumuduong nga mas gawasnon nga mohimo sa ilang gusto. Kay wa dinhi sa Sugbo ang ilang mga silingan ug katiguwangan. Kansang hait nga tinan-awan ug mga pasumbingay igo nang makabadlong sa bisan unsa nilang hunahuna pagkawatkawat pag-ingkib og inasal sa balaanong adlaw.
-o0o-
O tingali nausab na gyod ang panglantaw sa mga Sugbuanon. Labi na sa mga batan-on. Tingali di na sila sama sa ilang mga ginikanan kamatinahuron ug kamahadlukon sa mga wali sa kaparian. Mao tingaling nagkadaghan matag tuig ang motabok sa isla sa Bantayan, diin gawasnon ang pagpiyesta og karne matag Biyernes Santo.
Gawas pa, way police power ang simbahan. Di kapaposasan ni Arsobispo Ricardo Kardinal Vidal ang tanang mangaon og inasal sa balaanong adlaw. Wa katabang sa kawsa sa simbahan ang binuang nga lusot sa iyang kaparian nga may pagtugot gikan sa Vatican ang tinuig nga piging sa karne sa Bantayan.
-o0o-
Gawas sa puasa sa karne, gikahadlokan nga naiban na sang mga nangumpisal ug mga nangapil sa Via Crucis, Visita Iglesia ug ubang kalihokan sa Semana Santa. Tungod sa eskandalo sa kaparian, kinsa may makabasol sa mga parokyano nga motuman sa tambag sa simbahan nga ang pakigsulti sa ilang Manunubos maoy labing maayong matang sa pangaliya?Tungod sa eskandalo sa pangurakot sa pipila ka parokya, kinsa may makatulisok sa mga Kristohanon nga nituo sa tambag sa simbahan nga makahimo sila pagbalaan sa Labawng Makagagahom di lang atol sa Semana Santa ug sa bisan asang dapit, bisan sa tinak-opan nilang lawak ug labi na gyod sa kinauyokan nga bahin sa ilang kasingkasing? [30] leo_lastimosa@abs-cbn.com


text:
Salida ni Glo
Dinhi lang sa Pilipinas mahitabo ang mosunod: Una, ang pagpamomba sa mga bay patigayon sa Metro Manila sa kadlawong dako aron nga way bisan usa nga maangol; ikaduha, ang pagtingob sa pagtagad sa kagamhanan sa pagkadagit sa usa ka langyawng pari hangtod nga ang prinsipal sa tulonghaan nga mas unang gidagit gipunggotan sa ulo; ug ikatulo, ang pagpa-impeach ni Pres. Arroyo sa way pagtino unsay kalapasan nga iyang nahimo.
Ang duha ka pagpamomba gibasol sa kapolisan ngadto sa fraternities. Ang pagpunggot sa ulo sa prinsipal sa Sulu gibasol sa DILG ngadto sa mga ungo sa drugas. Ug ang labing gihan-okan sa multi-milyones dolyares nga NBN-ZTE scandal mao ang mga nagbisto sa kahiwian nga silang Jun Lozada ug Joey de Venecia III.
-o0o-
Sa Pilipinas lang sab mahitabo nga ang sunudsunod nga pagpamomba mokalit lang og hunong, bisan wa pay klarong kasulbaran. Ug ang langyawng pari nga gidagit kalit nga gibuhian, bisan wa pa mailhi kinsa ang nagpasiugda sa pagpanagit. Atol gyod sa pagduaw sa usa sa labing taas nga opisyal sa kagamhanan sa Estados Unidos.
Kinsa may ilang pabilibon? Wa ba diay silang kaila unsa kamat-an si US Secretary of State Hillary Clinton? Nga kon wa pa ang mas mat-an nga si Barack Obama makahimo untag kasaysayan ug mamahimong labing unang babayeng presidente sa US? Wa hinuoy dag-anan bisan lumpungon pa silang Clinton ug Obama—kon itandi sa kamaru ni Arroyo nga nakalingkawas sa tanang pagsuway sa iyang mga kaatbang pagpalagpot niya sa Malakanyang.
-o0o-
Di hinuon makapangangkon ang Pilipinas og monopoliya sa mga politiko nga sama ni Senador Richard Gordon. Nga mangisog lang kon dunay pangayuon. Labi na kon dugay nga ihatag. Gipakiha niya si First Gentleman Mike Arroyo tungod lang pagduwa og golf sa ZTE headquarters sa Shenzen, China ug si Pres. Arroyo tungod sa pagkahilom lang sa anomaliya.
Ang bisan unsang pagduda sa tinuod nga tuyo ni Gordon napapas dihang naglumba pagpirma sa iyang rekomendasyon ang mga senador nga alyado sa Malakanyang. Sagdi na lang kon nag-una pagpirma si Senador Joker Arroyo, nga hagbay rang nisalikway sa iyang gigikanan—ug sa iyang anino.
-o0o-
Ang tuyo sa labing bag-ong awhag pag-impeach ni Arroyo di ang pagpalagpot niya sa katungdanan. Ni sa pagpatubag niya sa nangalisbo nga mga transaksiyon sa iyang pamunoan. Mahimong sama sa naandan gitumong na sab sa paglibog sa katawhan.Nga sama sa di makiangayon nga pagpahamtang og price control sa lana sa Luzon, sama sa pagpanlawgaw sa iyang sinaligan nga si Heneral Hermogenes Ebdane bisan gibendisyonan na ni Arroyo si Defense Secretary Gilbert Teodoro, pulos gitumong pagmugna og dugang kahigayonan nga kapanalipdan gikan sa pagpanggukod kon di man gyod makapabilin sa gahom lapas sa 2010. [30] leo_lastimosa@abs-cbn.com


text:
Sa unsa nga paagi makatabang ang Espiritu Santo kanimo?
-
Kelly mitubag …
Ang gasa sa Espiritu Santo usa ka dakong kahupayan sa akong kinabuhi. Akong mabati ang Iyang impluwensya ug mapasalamaton sa Iyang giya. Ang yano nga inadlawng panghitabo sama sa pagdesisyon sa pagtawag og higala, pag-apil sa piho nga kalihokan, pagdesisyon sa pinansyal, o pagtabang sa akong anak nga makalatas sa mga pagsulay, kining tanan nadasig sa Espiritu Santo. Nakakat-on ko nga kon mohunong ko ug maminaw sa mga pagbati ug pag-aghat nga akong nadawat, ug sundon kini, nahiuyon ko sa akong Langitnong Amahan. Daghan ang ipakita
-
Abrianne mitubag …
Ang Espiritu Santo nakatabang kanako sa daghang mga paagi sa akong kinabuhi. Sa bag-o pa lang, nakakita ko sa kinasing-kasing ug walay katapusang gugma sa atong Langitnong Amahan pinaagi sa gamayng mga hunghong sa Iyang Espiritu sa diha nga akong kinahanglanon ang mga tubag sa pinakaimportanteng mga pangutana sa akong tibuok nga kinabuhi. Pananglitan, nabalaka ko mahitungod sa kaminyoon sa diha nga ako miuli gikan sa misyon nako... Kanus-a ko magminyo? Ug kinsa? Human sa daghan kaayong mga kapakyasan sa pagpakig-dating, ug human sa daghang mga kapakyasan og daghang mga relationships, nakasugod ko sa pagpalandong, ug tingala og serioso, kon naa diay ang mahigugmaong kauban para sa ako. Apan, nagpadayon ko sa pagtuo ug pagsalig sa Dios ug sa Iyang plano, diin ang tanang mga tawo malipay, ug ang tanang mga butang mahimong makaturonganon. Nagpadayon ko sa paglahutay diha sa pagsunod sa mga instruksyon sa Espiritu Santo, bisan kadtong maora'g walay kapuslanon o di importanteng mga pag-aghat. Ug karon, nakakita ko nga sa realidad, nakabansay lang ko sa pagsunod kaniya sa panahon nga ako nakabisog. Pinaagi sa Iyang Espiritu, migiya diay ang Dios kanako ngadto sa akong mahangturong kalipyan, ug ngadto sa akong bana gihapon. Nakabati ko nga ang atong Amahan may plano para sa atong tanan, ug kita kinahanglan lang sa pagpaminaw sa Iyang tingog. Daghan ang ipakita
-
vivian muñoz mitubag …
Sukad sa gamay pa ko, duna koy lahi, espesyal nga kasinatian sa pagpakigsulti sa akong Magbubuhat, pinaagi sa personal nga pag-ampo. Sa daghang panahon, naa koy mga pagbati sa hunahuna ug kalinaw, kahupayan, ug giya kon mangayo ko Kaniya sa Iyang tabang ug tubag sa akong mga problema. Nahinumdom ko sa ngit-ngit, ulanon, bugnawng mga gabii diin makamata ko sa labihang kahadlok sa gamay pa ko, ug mag-ampo ko uban sa pagtuo, mohangyo sa Dios nga di unta ko mahadlok, ug mibati ko og dakong kalinaw, mibalik ang mainitong pagbati, dihang mibiya ang kahadlok, ug unya sa kasiguroan, nga Siya anaa ug nakaila gayud kanako, nga ako importante para Kaniya, Siya nahigugma, ug nagtinguha sa pinakamaayo para nako. Mao nga pinaagi sa Balaang Espiritu, Siya sa tinuod makigsulti kanako sa bisan unsa nga akong ihangyo kaniya uban sa pagtuo. Usab, sa matag higayon nga ako mangayo Kaniya og tabang nga makit-an ang importante nakong butang nga nawala, kon mobalik ko sa dapit nga giadto na nako, ug sa daghang higayon tua ra didto ang nawala, apan human ko mangayo niini Kaniya, ug dili sa wala pa. Dihang mas dako na ko, kon makahimamat ko og batan-ong lalaki nga madanihon o espesyal, mangayo ko og giya sa Langitnong Amahan, aron makita kon Iya kong tabangan sa pagpangita sa pinakamaayong tawo nga ikalipay nakong ikauban. Ug sa matag higayon, makadawat ko og tubag; kadaghanan ang tubag “Dili,” ug kausa lang nga ang tubag“Oo”!! Pagkatalagsaon niadtong adlawa! Daghan ang ipakita
-
Paora mitubag …
Ang Espiritu Santo nakatabang nako sa dinagko nakong desisyon. Gikan sa pagpasakop sa Simbahan, pagmisyon, kinsa ang minyoan, pagpalit sa unang balay, sa pagpanganak. Akong gipasalamatan ang padayon niyang pakig-uban ug giya. Nasayud ko sa iyang mga paghunghong ug sa matag higayon nga may kaisug ko sa pagsunod sa iyang aghat, ang kasiguroan ug kalipay mao ang resulta. Daghan ang ipakita
-
Mikhail mitubag …
Ang Dios mitabang nako pinaagi sa Espiritu Santo pinaagi sa pagtabang nako nga makahimo og matarung nga mga pagpili sa akong pamilya, trabaho, ug sa pagserbisyo sa Simbahan. Daghan ang ipakita
-
John mitubag …
Ang Espiritu Santo nagtabang nako nga makaangkon og kalinaw. Naghatag ni nako og kasayon sa paghunahuna ug pagdesisyon. Daghan ang ipakita
-
Stan mitubag …
Tinuoray kong nagatuo nga ang Espiritu Santo mitabang nako matag adlaw sukad ko naghinulsol. Dihang naningkamot kong sundon ang iyang mga aghat, nakadawat ko og mahangturong mga panalangin sa tanan nakong imbensyon, sa akong pakigrelasyon sa trabaho, kaminyoon ug sa pamilya--uban sa akong mga anak ug mga apo. Duna koy lig-ong pagpamatuod sa katalagsaon sa Espiritu Santo diha sa akong kinabuhi. Daghan ang ipakita
-
Rochelle mitubag …
Ang tanan nga dagkong mga desisyon sa akong kinabuhi nahimo human sa pagpaminaw ug pagsunod sa Espiritu Santo. Ang Iyang pagtudlo mahimong lahi alang sa kada tawo. Ug bisan sa personal, magkalainlain gikan sa pagbati og maayo kaayo mahitungod sa usa ka desisyon, sa tinuoray nga pagpaminaw sa mga pulong , o sa ubang mga panahon, mobati lamang ako og kainit sa sulod, gani kahilakon. Bisan hain nga paagi, ako kompyansa sa direksyon nga akong sundon. Usa sa labing importante nga mga desisyon nga akong nahimo mao ang pagsagop sa among gamay nga batang lalaki. Kini sa tinuoray dili akong kaugalingong ideya, apan usa ka butang nga gisugo sa Dios kanako nga buhaton gikan sa sinugdanan ( pinaagi sa mga pagbati sa Espiritu Santo). May tulo ako ka mga bata nga gipanganak pinaagi og cesarian ( ug usa ka bata nakuha sa ikaunom nga bulan), ug busa ang akong doktor dili na gusto nga dugangan ang among mga anak. Nga, sa prangka nga pagkasulti, maayo ra kanako. Ang among kamagulangan adunay kakulangan, ug uban sa duha ka manghud nga mga babaye, ang among panimalay gubot! Dayon mga usa ka tuig human matawo ang among kamanghuran, diha ako sa gym nagtan-aw sa tv mahitungod sa gagmay nga mga bata diha sa mga balay sagupanan sa mga Instik. Usa ka gamay nga tingog miabut sa akong hunahuna, “Makahimo ka niana.” Ingon og miabut kini og kalit. Apan nasayud ako nga ang Espiritu Santo mao ang nagsulti kanamo sa pagsagop. Sige, iabante og mga usa ka tuig og tunga. Ang akong bana ug ako nagdrive paingon sa iyang mga ginikanan human sa usa ka semana nga camping uban sa akong pamilya. Taliwala sa pagpahimulos sa talagsaon nga panahon kauban sa among paboritong mga tawo, ang akong bana mihisgot mahitungod sa pagsagop, nasayud nga ang pamilya mao ang mahinungdanon sa kinabuhi. Akong naamguhan nga kini nakahimo og problema. Lain ang adunay dako nga ambisyon, apan ang pagbuhat niini nga mga ideya makahadlok og gamay. OK, makahadlok kaayo! Sa pag-abut namo sa Texas, misugod ako sa pag-ampo mahitungod sa unsay kinahanglan namong buhaton. Nadawat nako ang tubag nga tataw og piho nga nahibalo ko nga walay problema kon unsay among pagabuhaton. Ang akong hunahuna napuno sa mga pulong nga dili ako. Sa tinuod kini ingon og mga kasulatan. Mitindog ako uban sa mga luha nga nagdagayday sa akong nawong. Sukad niana nga higayon, ang akong bana ug ako nahibalo nga kami mosagop og bata kinsa adunay kakulangan. Sa piho, ako nagpaabut og usa ka gamay nga bata nga may Down syndrome nga ka-edad sa akong anak nga lalaki. Human sa among unang anak, kami dihay ideya og unsay among gibuhat. Ug dihay daghan kaayo nga mga batang may kakulangan nga naglisud sa balay amumahan. Kinahanglan sila og mahigugmaon, permanenting mga panimalay. Mga upat ka adlaw sa wala madugay, nakakaplag ako og usa ka gamay nga batang lalaki pinaagi sa usa ka adoption link diha sa fast-food nga website. Mas manghod siya og usa ka bulan sa among kinamagulangan nga lalaki ug adunay Down syndrome. Ang una ko nga hunahuna mao, “ Mahimo kong higugmaon kana nga gamayng bata nga lalaki.” Nianang higayuna, ang akong bana diha sa family room, nakigsayaw sa mga bata. Ako lamang nga mahunahuna kining gamay nga batang lalaki nga matipon kanila. Akong gipakita sa akong bana ang webpage ug parehas mi og gibati. Mikabat og mga walo ka bulan usa pa namo siya nadala. Dihay daghang makapaikag nga nindot ug bati sa proseso, ug Nahibalo ko nga ang Dios migiya sa dalan sa among anak nga lalaki nga maanha sa among panimalay. Dili siya makasulti ug wala mabansay sa pag-adto sa kasilyas, busa may mga adlaw nga lisud. Tungod kay ako nahibalo nga kini mao ang pagbuot sa Dios sa among pamilya, nakapasayon kini sa malisud nga mga adlaw. Naghatag kini kanako og kompyansa ug dako kaayong kahupayan nga makahimo ako niini. Mao kana ang nahimo sa Espiritu Santo kanako. Ang kahadlok nga unang nag-uban niini nga proseso nawala sa dihang nahibaloan ko nga kini mao ang plano sa Dios kanako. Pinaagi sa pagsunod sa Espiritu Santo, akong nahibaloan nga ang plano sa Dios mas maayo kay sa bisan unsa nga akong maplano sa akong kaugalingon. Nagsugod pa lamang ako sa pagkakita sa mga panalangin nga Iyang gigahin alang kanako ug sa akong pamilya. Kini molungtad ngadto sa mga kahangturan! Daghan ang ipakita


text:
Ang Isla’ng Gimahal Ko!
By Ramie L. Bulaybulay Jr.
Siquijor, Siquijor
Ikaw ang yuta’ng ako’ng gihandum
Ang isla’ng kanunay ko’ng higugmaon,
Wala’y makalupig sa imong katahum
Tungod kay kanunay kamang amumahon.
Ikaw ang gigikanan sa ako’ng paglaum
Bisan na kon ikaw
Wala’y sama ang imong mga talan-awon
Nga daw susama sa
Ikaw
Nga dili mabayran bisan unsa paman,
Kay ang imo’ng bugti susama sa
Nga wala’y maitandi bisan unsa’ng bahandi.
Ikaw ang tinuod nga yuta’ng gipanaad
Kay daghan ang kanimo nag-alagad,
Salamat sa wala’y pu-as nga pagpaambit sa mga bahandi mo
Ilabi na sa pagpapuyo ug pag-amuma kanamo.
Dili masukod ang kahigayunan nga gihatag mo
Tungod niini magpabilin kang tipik sa among tagsa-tagsa ka kinabuhi,
Kay ikaw lang gihapon ang nag-inusarang yuta sa amo’ng kasing-kasing
Ang isla’ng mao’y tinubdan sa kaalam nga hinagiban sa amo’ng kalampusan
Apan bisan sa mga kaayo nga gipaambit mo kanamo
Gitamas-tamasan ug gidagmalan lang gihapon ka,
Bisan wala sila’y igong kapasikaran
Inanay nilang giguba ang imong bulawanong ginghari-an.
Apan ako ang musaad ug manumpa kanimo
Nga ako mubalik sa tukma’ng panahon,
Og pakgangon ang pagpasakit diha kanimo
Tungod kay ikaw ang isla’ng gimahal ko!


text:
Pagkabalo nako nga INTERVAL lang diay ang akong kulang, nagsakit jud akong buot. Mao ra diay toh? Katanga ba nako. Wala na nako napungngan ang akong kaugalingon nga mohilak. Sa first quiz, wala ko kay nalakan mi nga mga beyond 15 minutes late. Sayon unta kaayo toh nga quiz pero unsaon man, ana man jud ang balaod mao ng dawaton nalang namo nga 60 ang among grado.
Dah oi, nagsakit jud akong buot. Kasayang ba gayud oi. Karon? Medyo nahuwasan nako.
***Lain pa ato, I saw SIGNS about Mystery Guy again.


text:
BUTIK BINISAYA
Maningkamot ta mag binisaya ug naay dili mao pasensya na tudloi na lang ko.
Tuesday, January 11, 2011
Binisaya
Lahi baya gyud ning honest ang pagka sulat kay wala nag worry kung naay ma offend diba?
So murag mag balik balik na ko diri puhon!
- Posted using BlogPress from my iPhone
Wednesday, November 09, 2005
TANG: Kinsay Mag Dahum
Namalengke me sa akong bana unya nakakita ko ug Tang. Tang Orange Juice. Nakahinumdum hinoon ko sa akong pagkabata ug gi storyahan nako akong bana.
Kaniadto gagmay pa mi, duna koy Uncle ug Auntie nga nag puyo sa Dubai. Kugi kaayo mag padala ug dagko nga lata sa Tang, Chocolates, Shampoo or Sabon nga Dove. Kaming mga paryente malipay gyud pag makadawat pero in ani ang sitwasyon. Ang package mo abot didto sa sinaligan nga pag-umangkon dayon siya mag divide and distribute. Mostly ma kadawat man mi pero sa nagdako na ko na notice nako dili baya diay equal ang pag hatag ug usahay walay amo. Depende sab sa favorite sa akong igaw nga taga distribute.
Dili man gyud sab ko hilig ug imported or nice and expensive things pero of course malipay ka kung makadawat diba? Ang tang is the most controversial. Talagsa kaayo mi makadawat so wala gyud na ko manganduy. Hinoon mopalit mi sa ako Mama ug baratohon nga juice brand instead. Naanad mi atong baratohon nga juice brand, pareho sab sa dove nga sabon pero ganahan gyud unta ko ug dove.
Nag graduate ko, nag trabaho sa Japanese Company, tapos niadto sa Japan. Six years ko didto, nabuhong sa ako gusto. Ang ako ginikanan nag abroad sa Los Angeles so ang nabilin akong manghud. Pura sa imported supplies kaming tanan. Kinsay may mag dahum!
Ironic kaayo kay katong akong ig-agaw wala na man ma padalhi kay akong Uncle ug Auntie nibalhin man sa Australia, sa amo na sya mangayo ron. Dili ra ba gyud ko makalimot. Dili sab ko dalo.
Sa dugay na kung panahon nag puyo abroad karon nia na man gani ko sa Sacramento, California karon pa gyud nako mahinumduman ang feelings nako adtong panahona nga deprived me ug karon nga makapalit ko ug bisan pila ka tang or sabon nga dove ako gusto, karon pag kakita lang nako sa tang.
Akong bana ni ingon "If I met you a long time ago I would have sent you boxes of those" Pero para nako, mas na appreciate nako karon nga mi-agi ko adtong experience. Sigurado sab ko nga nakamata na akong ig-agaw karon nga unta bisan sa gagmayng butang fair ug honest siya. Kay dili lagi pareho ang panahon.
Tuesday, October 18, 2005
Pinobre
Unang gi panamkonan, tortang talong. Dayon adobong sitaw. Karon nangita ug bulad pinikas. Naningkamot ko ug kalimot kay dili gyud ko gusto mo palit ug buwad kay ang akong bana nga kano mag suka unya sa baho. Hantod nga nag damgo intawon ko nga nag kaon ko ug bulad. Wala maka agwanta namerkado sa Seafood City. Nakakita hinoon ko ug bulad nga dangit! Ay nag palit ko ug duha ka putos dayon utan. Sitaw, talong, okra uy naa sab silay kalamungay! Pag ka nindot!
Kagabii nag bas-oy ko subakan ug bulad dangit. Dili noon perfect kay walay bitsin walay kamatis ug sibuyas. Pero pwede na! Unyang hapon mag palit ko ug bitsin, kamatis ug sibuyas ug mag luto na sab ug bas-oy.
Aguy bisayang dako gyud ni akong anak!


text:
Buntag padung office. On my way to the 21st floor.
Naa si Manager(lolo) sa likod. Nagpaspas kog lakaw as if wala kita niya.
Since ahead naman ko daan so no need to slow down.
Sa door. In front sa sensor para sa id.
Gikuha nako akong id sa biggest pocket sa akong bag.
Giopen nako ang zipper. Nakita na nako ang id sling with lenovo sign. Akong gibira.
Ug pagkuha ko, natagak ang usa ka butang nga wala nako naanticipate – ang itlog. Natagak sya ug niligid sa floor.
And I was like. Lol. Nakalimot ko nga ang hard boiled egg gibutang nako sa same pocket.
Nabuak ang itlog. Wala nibuhagay tungod carpeted ang floor. Pero nabuak jud sha.
Gipunit nako diritsu. Paglingi nako sa likod, si Lolo was standing, nagtan-aw while gipunit nako ang broken itlog. And i was like:
“Ohayou Gozaimasu”.
Swipe my id to open the door and pretend it never happened. #goodFridayMorning.
P.S. Ug sa akong kauwaw. akong gikaon ang itlog right after paglingkod nako sa desk. Lunch pa man ta nako ni kan-on unta. T_T


text:
GITIB SA KINABUHI
ABS-CBN Garden—Duna koy pait nga nahibaw-an sa anapog sukad sa paglusad namo sa Kapamilya Backyard Gardening Project sa ABS-CBN Regional Broadcast Complex. Bisan unsaon namo siyag bugwal, kay ang anapog usa sa man sa mga sangkap sa paghimog semento, mogahi ra gihapon pagbalik kon mauwanan.
Mao diayng nagtuhoy lang ang una namong mga tanom. Sa wa pa mi magtagad pagkat-on sa pagpasusi sa kalidad sa yuta. Mga tawong ug okra labihang daota. Nga mangalaya na mao pa gani pagpamunga. Salamat sa mga eksperto sa agrikultura gikan sa kagamhanan ug pribadong sektor nga naluoy namo, mapuslan pa diayng among yuta ginamit ang organic fertilizer.
-o0o-
Karon tambok nang among mga tamatis, tawong, petsay ug sangig. Ang mga lawngon gikan sa Cebu City Agriculture Office ug Cebu Provincial Agriculture Office. Nahasol hinuon mi sa mga dahon sa petsay nga nangabuslot. Nagpalaban mig tubig nga may sabon iglalaba, agad sa tambag sa mga sakop sa Cebu City Federation of Farmers. Naglaraw sab ming mogamit og siling kulikot. Apan nipasabot ang taga Kapitolyo nga unya na mi mabalaka kon maapil nag kabuslot ang mga udlot.
Nakahimo na sab mig duha ka gagmayng seed beds. Kansang yuta gipalapwaan una sa taga Kapitolyo sa wa pa namo luyongi og mga binhi gikan sa East West Seeds. Mahinamon ming nagpaabot sa paggitib sa labing unang mga tilimad-on sa kinabuhi.
-o0o-
Budlay ang pagpananom. Apan ang kinaiyahan dunay iyang kaugalingong paagi pagpasalig nga di mausik ang imong kahago. Daghang salamat sab sa mga tigpaminaw sa DYAB Abante Bisaya nga nag-una namo pagtikad sa gagmay nilang mga luna. Wa mohikaw sa ilang kasinatian ni naghinakog sa pagpatilaw namo sa buhong nilang ani.
Uban sa way pag-awop nga kadasig sa among kaubanang kawani sa ABS-CBN Cebu, masaligon kong matiwas gyod namo pagtikad ang kinatibuk-ang luna. Apil nang labing suok nga napuno pa ron sa mga basura. Bahalag hinay-hinay. Basta kanunay.
-o0o-
Hinaot wa pa mo pul-i og tabang namo. Kay mamarayeg na sab mi. Nahurot nang organic fertilizer nga hinatag sa Kapitolyo, City Hall ug Gawad Kalinga. Apan mauwaw na ming mangayo. Kinsay makatultol namo sa tighimog vermicast nga makabungat og labing makiangayong presyo?Timan-i nga ang tumong sa proyekto maong pagdasig sa katawhan sa pagpananom batok sa kalibotanong krisis. Di makatabang namo, ug nila, kon kanunay lang hatagan og hungitan sa tanang sangkap ug teknolohiya. Mas makaayo alang sa tanang hingtungdan kon tugotan sab ming motakilid paggasto, mokupay sa kaging nga anapog aron kapulihan og mas tambok nga yuta, motapok sa layang dahon, sanga ug ubang biya aron madugta duol sa mga tanom ug mobuhi og mga wati ug bacteria nga motabang paghimo sa among kaugalingong organic fertilizer. [30] leo_lastimosa@abs-cbn.com


text:
Gimingaw ako!
Bakasyon!
Dagat, suroy-suroy ug tabanog, timailhan lang kini nga bakasyon nasad. Ang bakasyon sa pinas kay magsugod sa buwan sa Marso dayon mahuman sa buwan sa Mayo. Ambot lang kaha ug mao ba usab kini nga mga buwana ang ting bakasyon sa mga taga laing nasod.
Ang bakasyon maoy pinaka labing gipaabot sa mga estudyante, gawas sa mga mag summer class. Mao kini ang panahon sa tinglaag kuyug ang pamilya o dib a kaha ang barkada. Panahon kini sa mga batang gagmay aron magpalupad ug pagtugot sa ilang mga tabanog. Sa mga tiguwang, edaran ug saw a pa kasabot o di kadawat nga tiguwang na sila kay mao kini ang panahon sa ting uli sa ilang mga probinsya aron mamahuway bisag sa makadiyot lang.
Ug unsa ang bakasyon para nako?
Panahon kini sa gugma, oo, gugma, kay tungod matag bakasyon ra ako mubati ug gugma sa usa ka tao. Tulo ka tuig ang milabay adunay “J”, duha ka tuig ang milabay adunay “M”, sa miaging tuig nay “N”, ug karon tuiga adunay…ahem!…di lang nako ibutang nganhi kay masakpan nya ko.
Ug unsay nakabati?
Ang tanan bati, ug nganong bati? Kay tungo sila si “J”, “M”, “N” ug si “____” aduna nay nakatagiya, nay ganahan makatagiya ug ganahan sila nga lain ang managiya nila. Sakit man pamalandungun pero murag ako pirmi ang alaot. Ganahan unta nako sila sultihan, apand dili pwede isulti, naa nay naka una ug sulti, ug mahadlok ko musulti. Ambot lang ug ngano, pero nay pirmi mubira o mubabag nako nga wa ko mahibaw o nagpaka aron ingon ra ko nga nay mi babag ug mibira para di nako masulti.
Hinoon, dili lang nako pugson kay basin unya nga bati kayo ang resulta ug ika-sakit lang sa dughan kong “fragile” (atiiik!). Mao nga ako nalang himoon pirmi akon kaugalingon na mga “busy” sa usa ka butang arorn lang na makalimtan ang tanan, mapa gugma ba na siya o pampagana lang.
Unsa kaha akong buhaton karon bakasyona sah?
Maligo ug dagat?
Magtabanog kaha?
Mag hinulsul? Dili mani nako binuhatan…hehehe
Road trip with friends would be a great idea.
Sky diving? Naa man ko fear sa heights.. ;p
Hunting? Unsa man sad?
O paundayunan lang ang gugma?
Pagka!
PS. Ato-ato lang ni ha. 😈
Ngano Man? part 1
Ngano ug ngano man gyud ka daghan kaayo nga mga tao na musaway sa mga kantang bisaya, hilabi na ang BisRock?
Una ko nakadungug ug kantang BisRock sa dihang 3rd yr. HS ko. Nagpalit ko sa tindahan sa akong ig-agaw ug nadunggan nako ang kanta nga adunay linyang Ipa agi lang ug lakbay-lakbay, patid, labay-labay sa lata nga gamay. Sa pagkadungug nako nakaingon ko nga nindot, ug interesado ko nga makapaminaw pa ug kanta nga sama niini.
Nilabay ang pipila ka mga tuig, ug nakapatong na ko sa kolehiyo. Daghan ko nga nakaila sa tunghaan na mahilig sa banda ug adunay say mga ilang kaugalingon banda. Kasagaran nila kay maminaw ug pop rock, ska, metal, reggae ug uban pa. Ug nakapangutana ko kun unsa ang ilang gigamit nga pinulungan sa pag suwat sa ilang mga kanta. Kadaghanan, ay dili, tanan diay nila kay ininglis ang gamit sa pag-suwat ug kanta. Tungod ana, ako sila nga gipangutana ug nganong ininglis ang ilang ginagamit sa pag suwat sa kanta, nindot man sab ang binisaya. Ang tubag sa mga kiat “dili man ta masikat ana oi…mas nindot ang ininglis kay daghan ang makasabot.” Sakto sad siya sa ubang bahin, apan, ug dako kaayong apan, ngano man nga nasikat na silang Noy Max Surban ug Anhing Yoyoy Villame?
to be continued… (ihubad ko palihug batang buotan) 😆
Damgo
Matag usa nato anuday nagkadaiyang damgo, hilabi na kung hinanok ug nindot kaayo ang atong pagkatulog.
Usahay naay damgo na makapakatawa ug makapahilak, naa say makakurat ug maka pakulba, ug ana say…ahem!…makabasa(eeewwww!…YucK!…kaLuUd ) atiiik!, hahaha.
Pero matag damgo nimo makaingon gyud ka nga unsa kanindot ang kalibutan sa damgo ug dili sad ka ganahan mugawas. Kung kabantay mu ug kung aduna moy nindot nga damgo ug kalit lang nga naay mupukaw nimo, magpangagut ka sa kalagot kay lagi ang tanan sa damgo rah. Dili man sab mahimo kung imong i-replay imong damgo, unsa, salida?
Matag damgo makaingon ko nga mugiya sad nimo usahay, kay tungod ang ubang damgo nato naa tay mga leksyon nga makatonan. Kasagarang madamguhan nako kay mahitungod sa panag higala ug pamilya. Naa sab usahay mga lami ug magpanilap ka,hahaha. Naa say patay ug dili angay paundayunan labi na nahilambigit ka sa patay kay urom ang labas. Dili na ka makabangon kay lagi gi urom ug wala na mag ginhawa. hahaha
Ang nakanindot sa damgo kay maka experience ka ug makakita ka sa imong kaugalingon kuyug sa imong crush oh kung dili bah ang imong mga pangandoy sa kinabuhi kay imong nakabot. Mao nga matag higayon nga padulong na ko ug tulog, makapangutana ko sa akong kaugalingon kung unsa nasad ang akong madamgo, nindot ba kini o bati?
Kanusa pa kaha ug kinsa ba kaha ang ga plano ug himo ug makinerya para mu record sa atong mga maanindot ug bati nga damgo. Ug kung ugaling naa, dili ko kahuwat mugamit ug mutanaw sa akong mga damgo. Sine-sine sa imong pagkatulog.
Damguhon ko nalang!
Pagka!
Nagbinaboy nasad ang baboy!
Una ko nakadungug aning pangalana miaging tuig sa buwan sa Abril. Iya intawn gisaway ang atong mga OFW gikan sa Dubai kay kuno stinkly linky. Nahilayo intawn na sa
ilang mga pamilya oi kay tungod nagkalisod ug nangita ug kwarta para naay ika pakaon sa ilang pamilya nanhi sa pinas.
http://www.manilastandardtoday.com/?page=goodLife2_april16_2007
Ug karon ang iyang gi-igo kay ikaw, oo, ikaw, ako, siya, kamo, kita, kitang tanan member sa Philippine blogosphere.
Ngano man intawn ni siya oi, pagkahimantayon. Ang iya pa gyud bantayan pirmi kay iya rasad fellow pinoy. Mura man ug dili pinoy oi, mamantay nalang pirmi.
Nganong ang blogosphere naman sad imong gitirahan.
Wala ka kahibaw unsa nang blog ug unsay maayong nahimo ana sa mga tao hilabi na nganhi sa pinas. Daghan intawn mga tao nga nakakita ug
kwarta sa ilang blog, usa na ko anah. Pero nganong K.J. man kaau ka. Nganong kami naman sad imong gitirahan. Kay tungod daghan kaayong mga post nga ga hisgot nimo ug sa imong mga walay ayo nga saway sa mga pinoy.
http://www.manilastandardtoday.com/?page=goodLife2_mar10_2008
Pagmatngun oi, pinoy ra sad imong gi tirahan!
Wala ka makahibaw nga daghan sab ang nasakitan sa imong mga sinuwat oi.
Inay nga mu dayeg ka sa Philippine Blogosphere kay usa ta sa mga nasud nga dako kaayo ang blogosphere, imo man hinuon sawayon ug ipa-ubos.
Stupid l33t!
Suck a door knob fat bitch bastard!
Pagka!


text:
ILIGAN CITY – Gibuksan na ang bag-ong temporaryong south bound terminal sa dakbayan kagahapong adlawa.
Kini human gisirad-an naman usab ang kanhi nahimutangan niini diha sa may camague gumikan sa kaso sa kanhi administrasyon sa syudad.
Matud ni Traffic Division Chief Police Senior Inspector James Daleon nga aduna pa gayu’y gamay nga problema ang gibalhinang lugar sa terminal diha sa may NSC Football Field.
Kini tungod sa pagkakaron lapok pa gayud kaayo sa maong lugar kun asa padayon pangtambakan ug limestone tungod dili naman kini simentuhon gumikan kay temporaryo paman ang nahimutangan niini samtang padayon ang gihimong permaninteng mahimutangan sa south bound terminal sa dakbayan.
(PHOTO CREDITS : RED LINE)
Facebook Comments


text:
CEBU, Philippines — Pipila sa mga giatngan nga out of town contingents nga pirme nang moapil sa Sinulog Grand Parade ang wala karong tuiga human naapektahan sa mga katalagman sa nilabay nga tuig ang ilang mga dapit.
Ang nabantog nga Sinanduloy Dance Troup sa Tangub City, ang Placer sa Masbate ug Lanao del Norte nga kanunay’ng anaa sa top 5 nga mananaug dili mosalmot karong tuiga.
Matud ni Jess Dela Cruz, Program Head sa Sinulog Foundation Incorporated tungod kay lakip ang Negros ug ang Masbate sa naapektohan sa Bagyong Urduja ug Vinta, hinungdan sa dili nila pagsalmot karon tuiga. Samtang ang gubat sa Marawi City sulod sa pipila ka bulan sa nilabay nga tuig ang hinungdan sa dili usab pagsalmot sa Lanao Del Norte.
Samtang ang Sinanduloy Dance Troup sa Tangub City dili usab makaapil gumikan kay magsaulog sila sa ika- 50 ka tuig human sila nahimong siyudad.
Sumala pa ni Dela Cruz, niining tuiga angay gihapon atngan sa katawhan ang nabantog nga Abuyog sa Buyogan Leyte, Catbalogan, ang sa Panglao, Bohol ug sa North Cotabato.
Gipadayag ni Dela Cruz nga dili usab kabintahaan ang ipakitang labok sa Sinulog Street Dancing ug showdown ang mga contingents sa probinsya ug siyudad sa Sugbo nga adunay 32 ka mga dancing contingents ug 40 ka floats ang mosalmot sa Sinulog Grand Parade.
Karon adlawa walay elementary ug high school category alang sa Sinulog sa Kabataan sa Lalawigan ug ugma sa Sinulog sa Kabataan sa Barangay sa Dakbayan sa Sugbo. Sa Sinulog sa Kabataan sa Lalawigan, pito ka mga munisipalidad ug siyudad ang magtigi gikan sa Tuburan, Siyudad sa Naga ug duha gikan sa Ginatilan, Dakbayan sa Talisay ug Dakbayan sa Carcar.
Samtang 20 ka mga barangay sa Dakbayan sa Sugbo ang mosalmot sa Sinulog sa Kabataan karong Domingo.
Sa pikas bahin, panaghiusa alang sa “Kalambuan sa Matag Sugboanon” maoy tema sa probinsya sa Sugbo alang sa float niini nga iapil sa Sinulog Grand Parade karong tuiga.
Ang float mopakita usab kini sa pre-hispanic culture nga gidesinyo sa buhatan sa Provincial Tourism.
“As the basic unit in our community, a barangay perfectly stands for unity. It is the governing body that goes to the grassroots level, thus, forming unity towards progress,” matud ni Joselito “Boboi” Costas.
Ang provincial float,pormahon kini og balangay usa ka sakyanan pandagat nga gamiton pag-transport og mga pagkaon ug sa ibabaw sa float butangan kini og pre-colonial characters, sama sa Rajah ug Babaylan.
Ang float sa probinsya sa Sugbo gigastohan kini karon sa Kapitolyo og P500, 000. Si Gob. Hilario Davide III nagtinguha nga ma- institutionalize ug mapahingusgan ang mga barangay ug puroks pinaagi sa mga opisyal niini nga maoy suhito sa kinahanglan sa mga konstituwente niini.
Niadtong miaging tuig, ang tema sa Kapitolyo nagpakita sa mga tanom, mga ihalas nga mananap ug kalanggaman dinhi sa Sugbo ilabi na ang Cebu Flower Pecker nga makita kasagaran sa habagatang bahin sa probinsya. (BANAT NEWS)
- Latest


text:
Termino ug mga kahimtang sa Biyernes Deposit Match
Termino ug mga kondisyon:
- promosyon Kini anaa lamang sa balido nga mga naghupot sa asoy tigulang 18 o sa ibabaw sa.
- promosyon Kini nga aktibo sa taliwala sa 00:01 ug 23:59 sa 6th, 13th, 20th ug 27th Mayo 2016 (GMT).
- Aron mahimong angayan alang sa bonus, players kinahanglan ibutang ug mga panaad sa usa ka minimum nga sa £ 10 ug magdula sa bisan unsa nga duwa luna.
- Usa ka bonus sa 25% sa imong unang deposit ngadto sa usa ka maximum nga sa £ 50 igadugang ngadto sa asoy sa mga player sa.
- promosyon Kini lamang balido sa ibabaw sa imong unang deposito sa adlaw nga.
- Players sarang nga makasarang sa makausa alang sa niini nga promosyon sa matag adlaw sa panahon promotion.
- Bonus credits mahimong sa imong account sa sulod 3 adlaw sa pagtrabaho sa katapusan sa sa promosyon.
- Standard wagering mga kinahanglanon sa 30x sa bonus nga kantidad sa paggamit sa atubangan sa bonus o sa bisan unsa katugbang nga winnings mahimong mipahawa. Winnings sa mga bonus nga limitahan sa 4x sa bonus nga kantidad.
- Bonus nga pundo nakaangkon gikan niini nga promosyon, mahimo lamang nga gamiton sa pagdula sa atong mga dula slot.
- Atras sa mga pundo sa atubangan sa wagering sa hingpit wad sa tanan nga mga bonus ug sa bisan unsa nga winnings sa niini nga mga tungod sa sa asoy.
- Lamang wagers gihimo sa Tinuod nga Kuwarta dula makaamot ngadto sa wagering kinahanglanon. Wagers gihimo sa Play Kay Free dula dili-ihap ngadto sa wagering kinahanglanon.
- Sa higayon nga giisip sa imong bonus nagpabilin balido alang sa 28 adlaw. Angay ba kamo dili makompleto ang mga kinahanglanon wagering sa niini nga panahon, nahibilin nga pundo sa bonus nga gikuha gikan sa imong account.
- Players gipahinumduman nga usa lamang ka bonus mahimong aktibo sa bisan unsang usa ka panahon.
- Standard Termino ug mga Kondisyon paggamit sa.
- Management reserves sa katungod sa pagkanselar, undang o pag-usab sa bisan unsa nga kompetisyon o promosyon (o sa mga lagda niini) sa bisan unsang panahon ug sa walay sa wala pa pahibalo.
- Management desisyon final sa tanan nga mga kaso.


text:
Ginpierdi ni David ang mga Ammonhon kag mga Arameanhon
1Sang ulihi, napatay si Nahash nga hari sang mga Ammonhon. Kag ang iya anak nga si Hanun amo ang nagbulos sa iya bilang hari. 2 Nagsiling si David, “Pakitaan ko sang kaayo si Hanun tungod nga maayo ang iya amay sa akon.” Gani nagpadala si David sang mga opisyal sa pagpakita sang iya pag-unong sa kalisod ni Hanun tungod sa pagkapatay sang iya amay.
Pero sang pag-abot sang mga opisyal ni David kay Hanun didto sa duta sang mga Ammonhon, 3 nagsiling ang mga opisyal sang mga Ammonhon kay Hanun, “Nagahunahuna ka bala nga ginadumdom ni David ang imo amay paagi sa pagpadala sang mga tawo sa pag-unong sa imo kalisod? Indi ayhan nagkadto sila diri sa pagpang-espiya sa aton duta kag laglagon ini?”
4 Gani ginpadakop ni Hanun ang mga tinawo ni David kag ginpabalbasan ang ila mga burangos. Ginpagutrab man niya ang ila mga bayo halin sa balikawang paidalom kag dayon ginpapauli sila. 5 Nahuya gid sila nga magpauli. Sang mabalitaan ni David ang natabo sa iya mga tinawo, nagpadala siya sang mga mensahero sa paghambal sa iya mga tinawo nga magpabilin lang anay sila sa Jerico hasta nga magtubo ang ila mga burangos, kag dayon makapauli na sila.
6 Nareyalisar sang mga Ammonhon nga ginpaakig gid nila si David. Gani nagbayad sila sing mga 35 ka tonelada nga pilak agod arkilahan ang karwahe kag mga manugkarwahe sang Aram Naharaim,[a] Aram Maaca, kag Zoba. 7 Ang kadamuon sang mga karwahe kag mga manugkarwahe 32,000. Nag-ugyon man sa ila ang hari sang Maaca kag ang iya mga soldado. Nagkampo ini nga mga grupo malapit sa Medeba. Nagguwa man ang mga Ammonhon sa ila mga banwa kag nagpreparar sa pagpakig-away. 8 Pagkabati sini ni David, ginpadala niya si Joab kag ang tanan nga maisog nga mga soldado sa pagpakig-away. 9 Nagplastar ang mga Ammonhon sa pagpakig-away sa may puwertahan sang ila banwa, samtang ang mga hari nga nag-ugyon sa ila nagplastar sa kapatagan.
10 Sang makita ni Joab nga may mga kaaway sa iya atubang kag likod, nagpili siya sang pinakamaayo nga mga soldado sang Israel, kag ginpanguluhan niya sila sa pagpakig-away sa mga Arameanhon. 11 Ang nabilin nga mga soldado ginpapanguluhan niya kay Abishai nga iya utod sa pagpakig-away sa mga Ammonhon. 12 Nagsiling si Joab kay Abishai, “Kon makita mo nga daw mapierdi na kami sang mga Arameanhon, buligan ninyo kami, kag kon kamo man ang daw mapierdi sang mga Ammonhon buligan namon kamo. 13 Magpakabaskog kita! Magpakig-away kita nga may kaisog para sa aton katawhan kag sa mga banwa sang aton Dios. Himuon sang Ginoo kon ano ang maayo para sa iya.”
14 Dayon nagsalakay si Joab upod sang iya mga tinawo, kag nagpalalagyo ang mga Arameanhon sa ila. 15 Pagkakita sang mga Ammonhon nga nagapalalagyo ang mga Arameanhon, nagpalagyo man sila kay Abishai nga utod ni Joab, kag nagsulod sa ila banwa. Gani nagpauli sila ni Joab sa Jerusalem.
16 Sang mareyalisar sang mga Arameanhon nga napierdi sila sang mga Israelinhon, nagpadala sila sang mga mensahero sa mga kaupod nila nga mga Arameanhon didto sa pihak sang Suba sang Eufrates agod pangabayon sila nga magbulig sa ila. Nag-abot ini nga grupo nga ginapanguluhan ni Shofac[b] nga kumander sang mga soldado ni Hadadezer.
17 Sang mahibaluan ini ni David, ginpatipon niya ang tanan nga soldado sang Israel sa pagpakig-away. Dayon nagtabok sila sa Suba sang Jordan kag nagplastar nga nagaatubang sa mga Arameanhon, kag dayon nag-inaway sila. 18 Pero nagpalalagyo ang mga Arameanhon sa mga Israelinhon. Nakapatay sila ni David sang 7,000 ka manugkarwahe kag 40,000 ka soldado nga nagalakat lang. Napatay man nila si Shofac, ang kumander sang mga soldado. 19 Sang makita sang mga sakop ni Hadadezer nga napierdi na sila sang mga Israelinhon, nagpakig-abyan sila kay David kag nagpasakop sa iya. Gani halin sadto indi na magbulig ang mga Arameanhon sa mga Ammonhon.


text:
Seminar sa paghimo’g fertilizer, insecticide alang sa 4Ps beneficiaries gipahigayon
NUNOT sa ilusad nga Search for Beast in Urban Household Garden’ karon Septiembre,gipahigayon bagohay lamang ang usa ka seminar bahin sa paghimo og fertilizer ug insecticide alang sa 4Ps beneficiaries nga molupyo sa Barangay 1 hangtod Barangay 40 ning Siyudad.
Tipik sa nahisgutan ang paghimo og fertilizer ug insecticide pinaagi sa pag-gamit og ‘indigenous’materials sama sa kalamay,tuba,sibuyas, ahos sili,panyawa,ug liso sa prutas.
Dumduman nga tumong sa maong proyekto nga madasig ang mga residente nga molupyo sa sentrong bahin sa siyudad sa pagpananom ug pag-alima sa klase-klaseng utanon o’prutas sa ilahang tugkaran.
Ang maong search gipasiugdahan sa City Social and Welfare Dev’t,City Local Environment and Natural Resources Office ug City Agriculture Office.
Source : CIO CDO New Bulletin : Mary Ann T. Galdo


text:
Kita ang usa ka lokal nga sakyanan club sa pagdasig sa display, kasaysayan ug edukasyon sa atong mga lokal nga mga komunidad, mga sakyanan ug sa paghatag og scholarship sa atong pipila ka mga school districts. mosulay kita kaayo lisud nga sa paghimo sa atong site matulon, makalingaw ug makapaikag sa tanan sa atong mga bisita, dili lang sa sakyanan sa mga tawo. Kami gidisenyo sa atong site aron sa paghimo niini nga sayon alang sa mga bisita sa pagpangita sa mga panid sa interes ingon man sa pagtuman niini nga limpyo ug dili puno ang.
advertisements


text:
Cebuano News: Desisyon sa ERC kabahin sa presyo sa kuryente respetohan
By Rebecca Cadavos
Manila (10 November) -- Ang katawhan angay nga magrespeto sa desisyon sa Energy Regulatory Commission kon ERC kabahin sa petisyon sa Manila Electric Company o Meralco sa pagpataas sa presyo sa kuryente kon ang desisyon mahisubay lamang sa saktong proseso.
Si Press Secretary Jesus Dureza nagkanayon sa usa ka pakighinabi sa radyo kagahapon nga ang gobyerno naghatag sa ERC ug kahigayonan kabahin sa maong isyu tungod kay ubos sa balaod, ang ERC adunay kaugalingong katungod sa pagdesisyon sa maong petisyon.
Ang ERC sa dili pa lang dugay mipabor sa petisyon sa Meralco pagpasaka sa presyo ngadto sa 36 porsyento apan gipugngan una ang pag-implementar aron sa pag-atubang sa protesta nga gisang-at sa National Association of Electricity Consumers for Reforms o Nasecore ug matag konsumidor batok sa pagpataas sa presyo sa kuryente.
Apan si Dureza nagtumbok nga "kung aduna na sila'y desisyon sa ERC nga nabase sa ebidensya, ug may resolusyon na, ato kining respetoon, bisan pa kon kini pagmenos o pagtaas, ang Mlakanyang morespeto sa maong desisyon."
Si Dureza, hinoon nagkanayon nga sa pagkakarong presyo sa lana sa kalibutanong merkado, ang katawhan naglaum nga kini makita diha sa mga power rate charges. (PIA-Southern Leyte) [top]


text:
Ikaw walay butang diha sa imong shopping carromata.
Armati Hotel Project Sa Asia
admin
Martes, Pebrero 2, 2016 9: 19: 31 AM America / Los_Angeles
Usa sa Armati 5 magsugod hotel proyekto sa Thailand, Asia, welcome sasa pagbisita sa niini nga hotel sa pagtan-aw sa atong mga gripo.
Armati 541 serye gripo catalouge palihug check mosunod:
http://www.armati.biz/armati-product-catalogue
Welcome sa Royal Orchid Sheraton Hotel & Towers, ang usa ka elegante, maambong 5-star hotel nga nahimutang sa Thailand kapital sa Bangkok. Nahimutang sa makabibihag nga Chao Phraya River, ang tanan sa atong 726 guest lawak pagpakita sa walay pagkabalda panglantaw sa suba.
Royal Orchid Sheraton Hotel & Towers nagtanyag usab 28,000 square tiil sa conferencing ug miting pasilidad sa, ingon man sa mga pasilidad alang sa estaylis ug dili hikalimtan nga mga panghitabo ug mga kasal. Pagkaon uban sa pamilya o mga higala sa usa offour restawran, o sa pagdakop sa mga complimentary shuttleboat sa Bangkok langit tren sa pagdiskobre sa dugang sa dinamikong nga talan-awon kan-anan sa siyudad. Duha ka resort-estilo swimming linaw, sa usa ka malinawon nga spa, tennis nga sawang, ug lush pagpamalandong sa mga tanaman modasig kaninyo sa pagbati sa imong labing maayo ug sa pagsiguro sa usa ka dili makalimtan nga pagpuyo sa atong mga 5-star suba sa Bangkok hotel.